2010. ETF 3. zenbakia: Agomelatina - navarra.es\nArgitalpenak profesionalentzat :\nSendagai berrien ebaluazioa :\nETF 3. zenbakia: Agomelatina\nIrakaskuntza eta osasun-garapenak\nMerkatuko antidepresiboak baino makurragoa, 15 aldiz garestiagoa eta segurtasun hepatiko zalantzagarrikoa\nAgomelatina antidepresibo bat da baina ez da egin ondo diseinatutako saiakuntzarik beste antidepresibo batzuekin alderatuta duen eraginkortasuna ebaluatzeko.\nPlazeboarekin egindako saiakuntza klinikoetan eraginkortasunari buruzko datu desberdinak lortu dira, eta datu horiek esanahi kliniko zalantzagarria dute.\nOhiko dosia hartuta (25 mg/e) badirudi beste antidepresibo batzuk baino eraginkortasun gutxiago duela, eta gehieneko dosiak hartuta (50 mg/e), ez du frogatu eraginkorragoa denik.\nBeste antidepresibo batzuekin alderatua segurtasun profil desberdina du, eta efektu hepatotoxikoa izan dezake, dosiaren arabera.\nEz dago argi zein den botika honen onura/arriskua.\nIkusi irakurleen iruzkinak orriaren amaieran (2 IRUZKIZUN!!)\nIruzkin edo iradokizunak igortzen ahal dizkiguzu, eta guk galdera ohikoenei erantzunen diegu\nInteres-gatazkak (bete soilik halakorik bada)\nAgomelatinaren ebaluazioan bi desadostasun aurkitu genituen eta, beraz, zuzentzeko eskatu genuen:\n1- “Plazeboa baino eraginkorragoa ez dela” esaten da. Valdoxanek, logikoa den moduan, plazeboa baino eraginkorragoa dela erakutsi du, eta gainera, froga hori edozein baimen lortzeko ezinbesteko baldintza da, EMArena zein Espainiako Osasun eta Gizarte Politika Ministerioarena.\n2- "Eta urrezko prezioan" adierazpena. Gure ustez, adierazpen arrunta da, ez da teknikoa eta, beraz, subjektiboa, eta irismen publikoa duen erakunde ofizial baten web orriko ebaluazio teknikoaz harago doa. Puntu hau aztertzea eta zuzentzea eskatzen dugu, albait azkarren, web orrian zein bi gaiei buruzko erantsitako pdf dokumentuan.\nAdeitsaunez, J L Zaldívar\nInteres-gatazkak: Laboratorios Servier-en lan egiten du\nIzena: Juan Luis Zaldívar Hernández\nLanpostua: Politika Instituzionalen zuzendariondokoa\n1- Medikamentu Berrien Nafarroako Ebaluazio Batzordeak (MBNEB), eskura dagoen informazio guztia ebaluatu ondoren, argitaratuta dagoena zein argitaratu gabe dagoena, Medikamentuaren Europar Agentziako (1) (MEA) bi kidek ateratako ondorio bera lortu zuen, hots, ez dago froga argirik agomelatina plazeboarekin alderatuta eraginkorra dela esateko. Saiakuntzen erdietan baino gehiagotan agomelatina ez zen plazeboa baino eraginkorragoa izan. MEAko kide horiek bezala, guk uste dugu ez litzatekeela onartu beharko eraginkortasunari buruzko datu erabakigarriagorik egon arte.\nGainera, industria farmazeutikoaren beste ebaluatzaile independente batzuek beste horrenbeste esan dute. La Revue Prescrire aldizkariaren(2) arabera, adibidez, agomelatinak ez du eraginkortasuna behar den moduan frogatu. MTRAC (Midlands Therapeutic Review and Advisory Committee) batzordearen esanetan, “ezin da agomelatina gomendatu, horren eraginkortasuna eta segurtasuna ez baitira egokiak eta ez baitute botikaren erabilera justifikatzen. Agomelatinak ez du frogatu plazeboa baino eraginkorragoa denik depresioa tratatzeko”(3). Britainiar NHSren menpeko Scottish Medicines Consortium erakundearen ustez, “oraindik zalantzak daude agomelatinari buruz; besteak beste, oraindik ez dago froga argirik onura klinikoen eta onura horien magnitudearen inguruan, eta ez dakite dosia 50 mg-ra arte handitzeak abantaila gehigarririk dakarren”(4). Izatez, Eskoziako NHSn ez da gomendatzen botika hau erabiltzea.\nPlazeboa baino eraginkorragoa dela esateko justifikaziorik aurkitzen ez dugun arren, merkatuan dago. Azpitituluan agomelatinak plazeboarekin alderatuta nagusitasuna duen zalantzan jartzean botikaren egoera administratiboarekin talka egin daiteke, baina ez zorroztasun zientifikoarekin.\nBestalde, gure ustez, agian une honetan garrantzitsuagoa da merkatuko antidepresiboekin alderatuta itxuraz eraginkortasun txikiagoa duela azpimarratzea. Eskura ditugun datuekin, ohiko dosia ez da merkatuko antidepresiboena besteko eraginkorra, eta gehieneko dosiekin, ez du erakutsi ohiko dosietan baino eraginkorragoa denik.\n2- “Urrezko prezioan” adierazpen arrunta da, eta horren bidez ulertzen da botika garestiegia dela. Literatura-irudia da, irakurlearen atentzioa deitzeko gertaera garrantzitsu baten inguruan eta, ondoren, alderdi ekonomikoen berri ematen da. Ez litzaiguke egokia irudituko “urrezko prezioan” adierazpena idaztea horren inguruko informazio gehigarririk eman gabe. Hala ere, ez dugu trabarik ikusten adierazpen hori erabiltzeko, txostenean agomelatinaren kostuaren datu guztiak eskaintzen baitira, merkatuko antidepresiboen berri ematean.\nBitxia bada ere, gai honen zorroztasuna muturrera eraman nahi izango bagenu, adierazpen egokia “urrea baino garestiagoa” izango litzateke. London Gold Fixing (www.goldfixing.com) izenekoaren kotizazioaren arabera, 2010eko ekainaren 1ean urre puruaren gramoak 32,26 euro balio zuen, eta agomelatinaren gramo batek, 85,86 euro.\nHala ere, “urrezko prezioan” adierazpenaren ordez “15 aldiz garestiagoa” jarri dugu, irakurlea botikarentzat finkatutako gehiegizko prezioaz ohartzeko. Gainera, badirudi botika honen eraginkortasuna merkatuko antidepresiboena baino txikiagoa dela, eta plazeboarekin duen eraginkortasuna ez dago behar den beste frogatuta.\nHori guztia dela eta, MBNEBek erabaki du “Plazeboak baino eraginkortasun txikiagoa, zalantzak segurtasun profilaren inguruan eta urrezko prezioan” azpitituluaren ordez “Merkatuko antidepresiboak baino makurragoa, 15 aldiz garestiagoa eta segurtasun hepatiko zalantzagarrikoa” jartzea.\n(1) EMEA txostena. EPAR: http://www.emea.europa.eu/humandocs/PDFs/EPAR/valdoxan/H-915-en6.pdf\n(2)Agomelatina. Efectos adversos y eficacia no probada. Rev Prescrire September 2009;29(311):646-650\n(3)Agomelatine for the treatment of major depressive episodes. MTRAC http://195.62.199.219/pctsla/mtrac/productinfo/verdicts/A/Agomelatine.pdf (2010/06/02an eskuratua)\n(4)National Health Service. Scottish Medicines Consortium. Agomelatine, 25 mg film-coated tablets (Valdoxan) (No.564/09)http://www.scottishmedicines.org.uk/files/agomelatine%20(Valdoxan)%20FINAL%20Oct%202009%20Revised%20041109.doc%20for%20website.pdf (2010/06/02an eskuratua)\nEspazio hau aldez aurretik eskertzen dut. Ni Servier-en agomelatina sustatzen egon nintzen, eta galdera batzuk ditut. Azpitituluak eta gainerakoak argi geratu zitzaizkidan, baina nik azterketak medikuei eraman nizkien, eta horietan frogatzen da, teorian, venlafaxina, sertralina eta fluoxetinaren aurrean eraginkorra dela. Hori dela eta, mesedez informazio hori argitzeko eskatzen dizuet; izan ere, edo ni gezurretan ibili nintzen medikuekin edo zuek ez daukazue informazio guztia.\nNire bigarren zalantza da, antidepresibo guztientzat, gaur egun, MEAk gomendatzen duela merkatura ateratzean medikuari ohartarazi behar zaiola botikak gibelerako arriskuak dituela. Hori egia da? Eta, amaitzeko, argi utzi nahi dut ez zaidala gustatzen botika bati buruz gaizki hiz egitea benetako oinarririk izan gabe. Niri gaur ISRS onena zein den galdetzen badidate, escitalopram esango dut. Baina erantzun hori emango dut hainbat urtez aztertu dutelako eta medikuek esperientzia onak izan dituztelako, eta beti bezala, zalantzak, merkataritza interesak eta batzuetan gerra intelektualak daudelako abantaila hori bilioika eurora igarotzeko.\nAmaitzeko: nire ustez agomelatinari aukera eman behar zaio benetan funtzionatzen duen ikusteko eta denborak esango du agomelatina gramo bat erosteak pazienteak urre edo escitalopram gramo bat erosteak baino gehiago aberastu zituen. Zuen iruzkinen zain naukazue eta zorionak ematen dizkizuet gai horiek tratatzeko erabiltzen duzuen seriotasunarengatik. Agur,\nAdeitasunez. Gonzalo Arévalo\nInteres gatazkak: Laboratorios Servier-eko ordezkaria\nIzena: Gonzalo Arévalo.\nLanpostua: Laboratorios Servier\nAgomelatinaren ebaluazioan dagoen arazo nagusietakoa argitalpenen alborapena da. Fitxan eta txostenean esaten den moduan, emaitza positiboak dituzten saiakuntzak hainbat aldizkari zientifikotan argitaratu dituzte, baina emaitza negatiboak dituzten saiakuntza klinikoak ez dira argitaratu eta datuak Medikamentuaren Europar Agentziaren txostenean soilik lor daitezke. Ebaluazioa eta txostena egiten direnean, printzipio aktiboa aztertzen duten ikerketa guztien bilaketa zehatza egiten da. Agomelatinaren kasuan, hauek identifikatu ziren:\na) Bi saiakuntza venlafaxinarekin, txostenean agertzen direnak (7 eta 8 erreferentziak). Saiakuntza horietan aldagai nagusi moduan ez da ebaluatzen eraginkortasun antidepresiboa, loaren nahastean eta sexu funtzioan duen eraginkortasuna baino. Ez dute behar den besteko potentziarik eta ezin da bataren eta bestearen eraginkortasunari buruzko ondoriorik lortu depresioaren tratamenduan. Hori MEAren txostenean ere agertzen da (45. or). Saiakuntza horiek ez diote erantzuten guri interesatzen zaigun galderari: “depresioaren tratamenduan eraginkortasun bera dute agomelatinak eta venlafaxinak?” Hala ere, salmentak bultzatzeko erabilgarriak izan daitezke.\nb) Sertralinarekin egindako saiakuntzan, aldagai nagusia beila-atseden zikloaren aldaketan duten eraginkortasuna izan zen. Berriro ere, ez da ebaluatzen antidepresibo moduan duen eraginkortasuna eta guk nahi dugun galderari ere ez zaio erantzuten: “depresioaren tratamenduan eraginkortasun bera dute agomelatinak eta sertralinak?” Galdera horri erantzuteko, ez-gutxiegitasun azterketa egin beharko litzateke behar den besteko laginarekin, hain zuzen ere, tratamendu bati ere mesede egiten ez dion laginarekin. Oraindik ez daukagu horrelakorik. MEAren txostenean saiakuntza horri buruzko iruzkin laburra egiten da, eta azterketa txikitzat hartzen da. Gainerako azterketak babesten ditu, baina ez da gehitu behar botikaren eraginkortasunaren ebaluazioan.\nc) Hiru saiakuntza egin dira plazeboarekin konparadore aktibodun besoarekin (birritan fluoxetina 20 mg eta bestean, paroxetina 20 mg). Horietan, aldagai nagusia depresioaren tratamenduan zuen eraginkortasunaren ebaluazioa zen. Saiakuntza horiek ez dira argitaratu. Hiruretan, agomelatina ez zen plazeboa baino hobea izan. Bi saiakuntzatan, konparadore aktiboak (fluoxetina eta paroxetina) ez ziren plazeboa baino hobeak izan, baina hirugarren saiakuntzan, desberdintasun esanguratsuak ikusi ziren fluoxetina 20 mg-ren alde, plazeboarekin alderatuta. MEAren txostenaren arabera (eskura dugun iturri bakarra), badirudi agomelatinaren eraginkortasuna fluoxetina 20 mg-rena baino txikiagoa dela, gure txostenean adierazten den moduan.\nGure txosten laburtuan espazioa mugatuta dugunez, gure profesionalei interesatzen zaien galderari erantzuten zioten saiakuntzak hautatu ziren: “agomelatinak zerbait gehitzen du depresiorako ditugun tratamendu terapeutikoetan?” Esan dugunez, venlafaxinarekin eta sertralinarekin egindako saiakuntzek ez diote galdera horri erantzuten eta, beraz, ez ziren jaso.\nMEAk agomelatinari buruzko azterketa hepatikoak eskatzeari dagokionez, antidepresibo guztiei ez zaie eskatzen. Agomelatinaren kasu zehatzean, alerta hau eta kontrol hepatikoen beharra gehitu da botika horrekin tratatutako pazienteengan alterazio hepatiko gehiago egoten direlako, konplikazio larriak barne hartuta (ikusi MEA txostena).\nGure ustez, botika berriei konfiantza apur bat eman behar zaie, betiere, merkatuetan ditugun botikak besteko eraginkorrak eta seguruak direla frogatu badute ondo egindako ausazko saiakuntza klinikoetan. Kontuan izan behar da ECA izenekoen baldintzak praktika klinikoaren benetako baldintzetatik urrundu egiten direla batzuetan. Hori dela eta, eska daitekeen gutxiengoa da baimendutako botika berriak merkatuan dauden botiken eraginkortasun/segurtasun maila bera izatea. Agomelatinaren kasuan, eskura ditugun datuekin, gure ustez, hori ezin da bermatu.\nAmaitzeko, agomelatinari buruz esan dugun guztiaren inguruan beste adibide bat gehitu nahi dugu, gure txostena egin eta gero agertu dena. Agomelatinaren eta plazeboaren bi saiakuntza argitaratu dira. Lehenengoan(1), agomelatina 25 mg-k eta agomelatina 50 mg-k plazeboaren aurrean antidepresibo moduan zuten eraginkortasuna ebaluatu zen, 8 astetan administratuta (puntuazioa 17 itemeko HDRS eskalan neurtu zen). Aldi horren amaieran, agomelatina 25 mg plazeboa baino eraginkorragoa izan zen, baina ez agomelatina 50 mg. Hau izan zen egileen ondorioa: “agomelatina 25 mg eraginkorra izan zen, baina 50 mg-ko dosiarekin eraginkortasun antidepresiboaren datuak daude 6. astera arte, segurua izan zen eta ondo jasan zuten”. Sinestezina baina egia: ez da esaten 50 mg/egunean dosia plazeboa baino eraginkorragoa izan ez zenik. Bigarren saiakuntzan(2), antzeko diseinuarekin, 511 paziente ausaz hautatu zituzten agomelatina 25 mg, agomelatina 50 mg edo plazeboa hartzeko. Kasu honetan ez zen desberdintasunik egon agomelatina 25 mg eta plazeboa konparatzean, baina plazeboarekin alderatuta eraginkortasun handiagoa ikusi zen 50 mg/egunean dosiarekin. Kasu honetan, agomelatina 50 mg-rekin tratatutako pazienteen %4,5ek transaminasa igoera izan zuten. Hau izan zen egileen ondorioa: “emaitzak erakusten du agomelatina 50 mg/egunean hartzeak plazeboarekin konparatuta eraginkortasun antidepresibo esanguratsua duela depresio moderatu edo larriarekin ingresatuta ez dauden pazienteen kasuan”. Sinestezina bada ere, ez da ezer esaten 25 mg-ko dosiari buruz.\nZer ondorio atera daitezke botika horrek plazeboarekin alderatuta duen eraginkortasunari buruz? Galdera airean dago oraindik.\n(1) Stalh et al. Agomelatine in the treatment of major depressive disorder: an 8-week, multicenter, randomized, placebo-controlled trial. J Clin Psychiatry 2010;71:919-626


Cultura Cooperativista, Corporación MONDRAGON | Web MONDRAGON Corporation\nWeb MONDRAGON Corporation / Esperientzia kooperatiboa / Gure printzipioak\nMONDRAGONen Oinarrizko Printzipioak 1987ko urrian izandako lehen Kongresu Kooperatiboan onartu ziren. Printzipio horietan jasotzen da kooperatibaren ibilbide luzean eratutako ideien multzoa. Hona hemen ideiok laburki adierazita:\nLOinarrizko Printzipio hauek onartzen dituzten gizon eta emakume guztiei dago irekita Arrasateko Esperientzia Kooperatiboa.\nBazkide langileen oinarrizko berdintasuna, izateko, edukitzeko eta ezagutzeko eskubideei dagokienez; horrek enpresaren antolakuntza demokratikoa onartzea dakar, hala nola Batzar Orokorraren subiranotasuna, gobernu organoen hautaketa eta zuzendaritza organoekiko lankidetza.\nLana da naturaren, gizartearen eta gizakiaren beraren eraldatzaile nagusia, eta horregatik uko egiten dio soldatapeko langileak sistematikoki kontratatzeari, Lanari erabateko subiranotasuna ematen dio, lana funtsezko irizpidetzat hartzen du ekoitzitako aberastasunaren banaketan, eta lan aukerak gizarteko kide guztiei zabaltzeko borondatea adierazten du.\nKapitalaren izaera instrumentala eta menpekoa\nKapitala Lanaren menpe dagoen tresna da, enpresaren garapenerako beharrezkoa dena eta ondorengo ezaugarriak izan behar dituena: ordainsari justua, egokia, mugatua eta lortutako emaitzekin lotura zuzenik gabea, eta kooperatibaren iraupenaren eta garapenaren menpe jardutea.\nAutogestioaren eta, ondorioz, bazkideek enpresaren gestioan duten partaidetzaren garapen hazkorra, eta horrek, aldi berean, eskatzen dituen parte hartzeko bitarteko eta mekanismo egokien garapena, informazioaren gardentasuna, erabakien kontsulta eta negoziazioa, prestakuntza planen aplikazioa eta barne sustapena.\nOrdainsarien inguruko elkartasuna\nOrdainketa nahikoa eta solidarioa du bere gestioaren oinarrizko printzipiotzat. Ordainketa modu horrek etengabeko sustapen sozial kolektiboa du oinarri, nahikoa beharko duena izan, kooperatibaren benetako ahalbideekin bat datorrena, eta solidarioa barruan, kanpoan eta MONDRAGON mailan.\nElkarren arteko lankidetza\nElkartasuna aplikatzeko eta enpresa eraginkortasuna lortzeko, lankidetza printzipioa honela garatu behar da: indibidualki hartutako Kooperatiben artean, Dibisioen artean, Arrasateko Esperientzia Kooperatiboaren eta gainerako euskal kooperatiben artean, eta estatuko, Europako eta munduko gainerako mugimendu kooperatiboekin.\nBeste herri batzuekiko solidarioa izanez, gizartea eraldatzeko borondatea berreraikuntza ekonomiko eta soziala lortzea eta euskal gizarte aske, bidezko eta solidarioagoa taxutzea ahalbidetuko duen hedapen prozesuaren bitartez.\nEkonomia Soziala-ren eremuan diharduten guztiekiko elkartasuna aldarrikatzen du, eta bere egiten ditu Nazioarteko Kooperatibismoaren berariazko helburuak: Bakea, Justizia eta Garapena.\nAurreko printzipio guztiak ezarri ahal izateko, ezinbestekoa da behar besteko pertsonak eta baliabide ekonomikoak bideratzea hezkuntzaren alor ezberdinetara: kooperatibora, profesionalera eta gazteriaren hezkuntzara.


Irungo alardea: udaltzaingoa gaizki eta ertzaintza negargarri • ZUZEU\nIrungo alardea: udaltzaingoa gaizki eta ertzaintza negargarri\ncc-by: beno (baimenarekin)\nEguna eder zihoan. Bero handiegia aukeran, baina aurreko urteetan baino giro lasaiagoa bazterretan. Nork bere desfileari egiten zion txalo, misto edo tradizionalari, eta batzuok biei. Festa izan da nagusi. Egia esan behar bada, ikusi ditugu desfile tradizionaleko partaideak, bestekoak txalotzen ere. 13 urte ez dela alferrik iragan nabari zen, eta jendeak ez duela haserrerako gogo handiegirik. Horixe iruditu zaigu egun guztian ikusitakoagatik.\nSeguru asko, hainbeste jende biltzen duen ospakizunean izango ziren gertakariak, baina bazterrekoak zeharo, ez baita deus zabaldu. Benetan izan da egun ederra gaur Irunen. Jaia amaierara iritsi den uneraino.\nOrduan, Kale Nagusiko jaitsieran behera, alarde mistoa zetorrelarik plazara txalo zaparrada hunkigarriaren erdian, tabernen aldeko espaloitik, dozena erdi lagun oldartu dira azken konpainiari bidea moztu nahian. Esan digute, kantinerari mototsa kentzen edo desegiten saiatu direla. Hortxe hasi dira liskarrak. Urteroko lekuan, seguru asko, urteroko lau katu berek eraginda. Ez dago Sherlock Holmes izan beharrik, horiek nortzuk dien antzeman eta indargabetzeko.\nEta salbatzaileak agertu dira: udaltzainak. Bazterretan txaloka ginenon kontra oldartuz, eta xaxatxaileei aurre egin dietenei kotra eginez. Guk ez ditugu ikusi bazter-nahasleen kontra egiten. Eta tira-birak eta kolpeak hasi dira. Egia da, hala ere, lekutik iraganda zirenak ere itzuli egin direla erasotuak izan diren kideei laguntzera eta aurre egin dietela udaltzainei, euretako batzuk ihesean ipiniz.\nOrduan agertu dira ertzainak, ohi duten itxurarekin, kasko, maskara eta eskupeta-porrak eskutan. Haur, emakume eta han ginen oro bultzatu, mehatxatu eta beldurtu gaituzte. Hauek ere ez dute deus egin kalapita sortzaileak harrapatzeko, soilik jo dute txaloka eta pozik ginenon kontra. Pare bat tiro ere egin dituzte airera eskopeta ahoz-zabal horietakoekin. Indar erakustaldia izan da eta aurre egin diote zenbait herritarrek. Bidegabea izan da zeharo: gaizkileak harrapatu edo baretu beharrean, festan eta alai ginenok erasotu gaituzte bortizki.\nHalako batean Ertzaintzaren agintarietako bat ezagutu dugu geure alboan, kaleko jantzian. Eta esan diogunean lotsagarria dela egin dutena, ea berari zer esaten diogun erantzun digu, ezjakinarena eginez. Ezagutzen dugula esandakoan, ez dagoela lanean esan digu, oporretan dela. Gutaz trufatzen ote den erantzun diogu —ikusten baigenion koska bat nikiaren azpian—, halakoetan ertzainek ez dutela diskriminatzen edo bereizten erantzun digu.\nGezurra borobila: oso ondo bereizten dute ertzainek. Egurra beti berdinei, nahiz eta liskarra beste batzuek sortu. Geure begitxo hauekin ikusi dugu.\nGidoirik gabeko pelikula txar bat\nZelayaren zalantzazko itzulera\n7 pentsamendu “Irungo alardea: udaltzaingoa gaizki eta ertzaintza negargarri”-ri buruz\nAritz 2009-06-30 23:40\nEskerrak xehetasunengatik, urteroko titularren atzean (“Fiesta roja, blanca y negra”), gauzak gertatzen direla erakusteagatik. Han izan ez garenok, bestela, ez baikenituzke ezagutuko.\nEnrique 2009-07-01 10:50\nBenetan negargarria Irungo Udaltzaingoaren profesionaltsunaren eza.\nanonimoa 2009-07-01 17:36\nIkaragarri ausartak bigarren argazkiko mutilak, neskatxo horien atzean babestuta. Keinuka ari direnetako bat ‘Gaizkon’ izan daiteke, ez nago erabat ziur. Atzean dagoen periladunak haren ondoan dagoenarekin batera (hauek bai argi ikusten direla zein diren, pena ez dakizkidala izenak) duela urte batzuk Hondarribiko EHE-ren txosna suntsitu zutenetakoak dira. Hondarribiarrak. Beraiek aitortu eta damua azaldu zuten, besteren batek haien izenak eman eta gero, hori bai. Ziur aski ‘jarri-jarriyak’.\nanonimoa 2009-07-01 17:40\n‘Gaizkon’en bi lagun ere ezagutu ditut, kamiseta gorriduna, eta atzean aurpegi erdia ikusten zaion Mikel. Dena ziurtatzen saiatuko naiz.\nJunkal 2009-07-04 23:11\nNi kale nagusian nengoen baina pixka bat gorago. Urteak daramatzat desfilatzen, alarde mixtoan, baina aurtengoan kalean txalotu nahi nuen nire alardea. Oso ondo pasatzen hari nintzen gertatutakoa gertatu arte. Jaia malko artean bukatu nuen. Lotsagarria benetan!! zergatik ezin dut nire alardeaz gozatu? Datorren urtean espero dut hobeto joatea dana!!! Esango dizuet\nJuanito 2009-07-05 16:39\nNi aurre aurrean desfilatzen ari nintzen. Arratsaldean, kale nagusitik gora gindoazenean, foru kalearen eskinean nabaritu nuen gazte talde batek iskanbila sortu eta gure aurkako oihuak botatzen ari zela. Jaisterakoan, Izartxo tabernaren parean bozina edo sirena jarrita zeukaten eta guri putakumeak deitzen gintuzten. Nahiko jarrita zeudela ematen zuen eta betikoen aldetik inork ez zien ezer esaten. Era berean bai espaloietatik, baita balkoietatik (batzokirena barne) txalo gero eta gehiago jasotzen genituen. Eta aurten 1000 partaideen muga sikologikoa gaindituta alarde mixtoak goranzko tendentzia markatzen du. Zorionak denei, parte hartu dutenei baita bazterretan pazientziarekin polizien jazarpenak jasotzen dituzunean poliziari egindako betikoen txalo humiliagarriak jaso behar dituzuenak ere.\nzuzeu.com — Gora San Martzial! 2010-06-29 10:01\n[…] aurten ez den gertatzen iazkoa moduko […]


Galaxy Note 9 Android Pie | bertsioarekin eguneratzen da Androidea\nDuela pare bat aste urtarrilaren erdialdean jakinarazi zen Galaxy Note 9-k Android Pie-ren eguneratzea lortuko zuen, a-ri esker sinadura ihesa. Aste hauetan, gama altuko Samsungek sistema eragilearen bertsio honekin hainbat beta jaso ditu. Iritsi ondoren laugarrena duela egun batzuk berean. Eta orain bertsio egonkorra abian jarri da.\nEuropan hasi da zabaltzen. Zergatik erabiltzaileak Alemanian batekin Galaxy Note 9 eguneratzen hasi dira ofizialki Android Pie-ra. Beraz, ez luke luze jo beharko ofizialki Europa osora zabaltzen.\nUrtarrilaren 15ean gailuetara iritsiko zela espero zen. Baina azkenean bere burua lortu du, berriro ere Galaxy S9-rekin gertatu zen moduan. Abiarazte ofiziala espero zena baino bi aste lehenago, Galaxy Note 9 sistema eragilearen bertsio egonkor hau lortzen hasten da.\nAndroid Pie-ren eguneratze honen pisua 1,5 GB-koa da. Gainera, urtarrileko segurtasun adabakiarekin iristen da telefonoa, orain arte eskuragarri dagoen azkena. Ohi bezala, hedapena OTA baten bidez egiten ari da. Beraz, iritsi arte itxarotea da kontua.\nDagoeneko Alemanian hedatzen ari bazara, ez da beharko Europako beste erabiltzaile batzuekin Galaxy Note 9-rekin joan eguneratze hau beren gailuetara. Baina momentuz ez da datarik eman. Nolanahi ere, OTAk berarekin harremanetan jarri beharko luke zuzenean. Batez ere betetan parte hartu baduzu lehenago eduki beharko zenuke.\nHorrela bihurtzen da Samsung-en gama altuko bigarren modeloa Android Pie lortzeko egonkor. Galaxy Note 9-ren ondoren, 2017ko gama altuena espero da otsailean lortuko duzu. Baina kasu guztietan ere aurreratu dela ikusita, baliteke orain arte aipatutako datak baino lehen iristea.\nArtikuluaren bide osoa: Androidea » Android gailuak » Telefono mugikorrak » Samsung » Galaxy Note 9 Android Pie-ra eguneratzen hasten da Europan\nArakatu ziegak zure zaldi ausartarekin Wil Knight-en\nFacebookek Aloha izeneko laguntzaile adimenduna merkaturatuko du


MAIDE - Amaroatxo\nBESTE IZEN BATZUK: MAINDI, MAIRI, MAIRU, INTXIXU\nLapurdin, Nafarroa Behean, Zuberoan, Nafarroan, Gipuzkoan eta Araban aipatzen da.\nBadirudi Maide, Mairi eta Mairu jeinuek jatorri bera dutela. Jentilen antzera, antzinako gizon fedegabeak bezala ageri dira, antzinako euskaldunak bezala. Hainbat lekutan, adibidez, Garazin, Nafarroa Beheran, pertsona fedegabeei edo bataiatu gabeko umeei eta jatorri arabiarra dutenei mairu deitzen zaie, gaur egun ere.\nMaide jeinu gautarra da. Gauetan, tximiniatik behera sartzen da etxeetan, bertako biztanleek utzi dizkioten eskaintzak jasotzera. Gizon itxura du, eta Lamien kide agertzen da kontakizun askotan. Maide ere, beste jeinu asko bezala, trikuharrien eraikitzaile agertzen zaigu zenbait kontakizunetan.\nMairuren beso lehorrak edo besoko hezur batek dohain misteriotsuak omen ditu. Garaziko kontakizun batean, bataiatu gabeko haurraren beso lehorrari ‘mairu-beso’ deitzen zaio; eta gauean suziri modura erabiliz, etxeko bizilagunak loak hartzen omen ditu.


Talai Mendik autobus zerbitzua eskainiko du Villabonako Finalistaren Egunera joateko - Orio - Karkara.eus\nKarkara 2018-10-05 15:29\nUrriaren 21ean, igandearekin, egingo da Villabonan XXXI.Finalistaren Eguna.\nMartxoaren 11an Gipuzkoako Eskolarteko XXXI.Ibilaldi Neurtuak egin ziren Orio, Donostia, Oiartzun, Segura eta Aretxabaletan. Ibilaldi hauek, Gipuzkoako Mendizale Federazioak eta Gipuzkoako Foru Aldundiak sustatzen duten Eskola Mendizaletasunaren kanpainaren sustatzaile izanik, eskualdeko mendi taldeen lankidetzarekin antolatzen dira. Urola Kostako txoko ezberdinetatik etorritako 600 partaidetik gora izan ziren Orioko ibilaldi neurtuan, Itsaspe eta Kukuarri inguruko parajetan.\nUrriaren 21ean, berriz, Eskola Mendiko XXXI. Finalistaren Eguna ospatuko da Villabonan eta Talai Mendi elkarteak autobusak jarriko ditu. Irteeraren berri emateko bilera bat egingo da Urriaren 10ean, asteazkenarekin, arratsaldeko seietan elkarteak Iturbide kalean duen lokalean.\nOndorengoak dira XXXI.Finalistaren Egunean parte hartzeko oinarriak:\nPartaideak: Gipuzkoako ikastetxeetako neska-mutil guztiek har dezakete parte.\nIzen-ematea: urriaren 18a (osteguna) baino lehen egin behar da, buletina bidaliz edo datuak jakinaraziz elkarte antolatzailera: Aizkardi Mendizale Elkartea – Larrea Auzoa, 18B – 20150 – Villabona – Tel.: 649 717 182 – e-posta: ibilaldia@aizkardi.com. Bulego ordutegia: Asteartea eta osteguna 19:00etatik 21:00etara. Elkarte antolatzaileak buletina jaso duela eta ikastetxe edo elkartea partaideen zerrendan sartua izan dela baieztatzea gomendagarria da.\nHarrera lekua eta irteera: Errebote Plaza, Villabonan hasiko da, 9:00etatik aurrera. Ibiltariek, hasteko, bere parte hartzea baieztatu beharko dute harrera mahaietan.\n• Gurasoek bere seme-alabekin batera egin ahal izango dute ibilbidea.\n• Arduradunek edo gurasoek bere taldeko umeak elkartuta eraman beharko dituzte.\n• Ez zaio irteten utziko ezta partaide bati ere bere kabuz joanda, baldin eta arduradunen baten zaintza pean ez badago.\nHamaiketakoa: Nork berea eraman beharko du (jana eta edana). Hori dela eta, ezinbestekoa da eskola-umeek motxila bana eramatea, nork berea. Ibilbidean zehar, ez da antolatuko hamaiketakoa egiteko gunerik.\nIbilaldiaren iraupena: umeen ibilaldia, gutxi gorabehera, bi ordukoa izango da, hamaiketakoa egiteko ordu erdi bat barne dela.\nSarien banaketa: finalisten diplomak eta etxe laguntzaileek emandako opariak parte hartu duten ikastetxeen artean banatu edo zozketatuko dira. Sarien banaketa bizkortzearren, ikastetxe bakoitzeko ume bat edo bi, bakarrik, hurbilduko dira antolatzaileek esandako tokira eta ikastetxeari egokitu zaizkion opari guztiak jasoko dituzte.\nLehen sorospenak: sorospen zerbitzua DYAren ardurapean izando da ibilaldian.\nJoan-etorria: Berebil partikularrak erabiltzeak, arazo desberdinak sor ditzake: segurtasunezkoa, trafikozkoa, aparkalekukoa, CO2 igorpenak, etab. Garraio kolektiboa erabili. TALDEAN GOAZ!\n• Mendia denon gozamenerako inguru paregabea da. Mesedez, zain dezagun, paper, lata eta antzeko hondakinez zikindu gabe. Horrelakoak, nork bere motxilara bildu eta etxeratu behar ditu.\n• Derrigorrezkoa da, ibilbidean zehar jarritako seinaleak errespetatzea. Errespetatzen ez dituen ibiltariaren ikastetxea oparien zozketatik kanpo geldituko da.\n• Ezustekoren bat gertatuz gero, antolatzaileen esku egongo da zer egin erabakitzea.\n• Jarduera publikoa izanik, bai prentsan eta bai Federazioaren edo elkarte antolatzailearen webguneetan argitaratu ahal izango diren bideoko eta argazkiko irudiak hartuko dira. Borondatezko izen-emateak gertaera hau baita oinarrietako gainontzeko atalak ere onartzea dakar.


Erreboluzioneko hirurgarren biltzarrea deitzen zen Konbenzione nazionala. —Egundaino izan den biltzarrerik munstroena. —Buruilaren 21an Errepublikaren proklamatzea. —Erregerentzat, Tenploko presondegla khanbiatu zuten kaxot 'batetara. —Mila laido eta afruntu itsusiren ondotik, hasi zuten Abendoaren llan, Erregeren auzia. —Haren abokatak ziren Malesherbes, Tronchet eta Deséze. —Abendoaren 26an Luis XVIna agertu zen, bigarren aldikotz, deputatuen aitzinean. —Luzaz eta ederki, Deséze, Erregeren abokata, mintzatu ondoan, akhabatu zuen bere diskursa, erranez deputatueri: «Yaunak, alferretan bilhatzen ditut zuen artean yuyeak, ez dut akusatzailerik baizik edirelten». —Kondenatu zuten Luis XVIna gillotinarat, eta yuan zen Errege inozenta, Urtharrilaren 2lan, aphez Irlandes batek preparaturik heriotzerat.\n«Erregek ez du merezi hiltzea; bainan hil behar da, hilen dugu», zuten erran Erreboluzioneko gizonik gaixtoenek.\nLuzaz eta ezin gehiago ederki mintzatu ondoan, bere diskurtsa akhabatzen zuelarik, behatu zuen erreposki deputatu guzier, eta zeyen erran hitz hok, ethorkizunak ahanzten ez dituenak: «jaunak, debaldetan dire kurritzen ene begiak zuen gainean, nahiz hatzeman zenbait yuye, ez dute akusatzailerik baizik edireten zuen artean».\nErran zeyen oraino: «jaunak, baratzen naiz ixtorioaren aitzinean. Hark yuyatuko du zuen yuyamendua, eta haren arrasta izanen da mende guziena...»\n«Guazen», zuen ihardetsi, fermuki eta digneki, Erregek, tronuaren gainean izan balitz bezala.\nBesoen estekatzen abiatu zazkoten, eta lehenik Errege errefusatu zen humiliazione hortarat, bainan laster sumetitzeko, bere kofesorrak adi arazi zazkonean hitz hok: «Errege, uzten baduzu zure burua estekatzerat, Salbatzaile dibinoa hortan ere imitatuko duzu bertze gauzetan bezala».\nGero aitzinatu zen zenbait urhats plaza bethetzen zuten gizonen alderat, eraiten zeyelarik goraki: «Hobenik gabe noha hiltzera; barkhatzen dut ene etsaieri; agian ene odola ez da eroriko...» Santerren manuz, atabalek estali zuten Erregeren botza...\nBurua ematera zohalarik, aphezak oihu egin zion: «San Luisen semea, iragan zaite zerurat».


Datorren eguenean egingo den Ikasenpresa Azoka aurkeztu dute - etakitto.eus\nDatorren eguenean egingo den Ikasenpresa Azoka aurkeztu dute\nGaur goizean aurkeztu dute udaletxean otsailaren 14an Eibarren egingo den VIII. Ikasenpresa Azoka. Ekitaldian Alberto Albistegi Garapen Ekonomiko eta Enplegu zinegotziak, Iñaki Mujika Tknikako zuzendari exekutiboak, Pili Diez Tknikako Ekintzailetza eta Berrikuntza Dinamizatzaileak eta Debabarreneko Lanbide Heziketa zentruetatik etorritako hainbat ikasle eta irakaslek hartu dute parte.\nEuskal Autonomia Erkidegoko Lanbide Heziketako ikasleek sortutako zerbitzu eta produktuak ezagutzera emateko asmoz egiten den Ikasenpresa Azokaren 8. edizioa datorren astean, eguenean egingo da, 10:00etatik 13:00etara bitartean, Untzagan eta Txaltxa Zelaian asmo horrekin ipiniko dituzten karpetan. Tknikak antolatzen du Ikasenpresa Azoka, Eibarko Udalaren eta Eibarko Oinarrizko Lanbide Heziketarako Udal Institutuaren laguntzarekin.\nLanbide Heziketako ikasleen artean kultura ekintzailea bultzatzeko asmoarekin garatzen den heziketa proiektua da Ikasenpresa, eta horren harira antolatzen dute urtero azoka. EAE osotik etorriko diren 2.000 ikasle inguruk hartuko dute parte Ikasenpresa Azokan, 380 bat ikasenpresarekin. Azken urteotako bideari jarraituz, ikasleek aurkeztuko dituztenen artean aniztasuna izango da nagusi: “Lanbide Heziketaren barruan 23 familia-profesional daude eta, beraz, azokan denetarik ikusi ahal izango da: osasun arloari lotutakoak, kimikaren ingurukoak, arotzeria, merkataritza, ileapaindegi eta estetika arlokoak…”.\nIñaki Mujikak azaldu duenez, “euskaldunak, beste batzuk moduan, aurretik ere ekintzaileak izan gara, sarritan derrigortuta, eta ekintzailetasuna da, hain zuzen ere, ikasleek lantzen dutena. Lanbide Heziketa ziklo guztietan ekintzailetasunaren inguruko modulo bat dago eta Ikasenpresak modulo hori beste modu batean lantzeko aukera ematen du”.\nAurkezpenean esan dutenez, orotara 81 ikastetxetan garatzen ari dira Ikasenpresa eredua. Oinarrian dagoen metodologia guztiz praktikoa da: Lanbide Heziketako ikasleek enpresa txikiak sortzen dituzte Ikasenpresan eta enpresa horiek sortzeko beharrezkoak diren ekintzak garatzen dira. Besteak beste, irudi korporatiboa sortzen dute eta administrazio, marketing eta salerosketa arloak lantzen dituzte. Ikasleen produktuak benetakoak izaten dira, eurek sortu edo banatutakoak, datorren asteko Azokan ondo ikusi ahal izango den bezala. Egitasmoa martxan jartzeko orduan aholku eta laguntzak jasotzen dituzte ikasleek, nondik nora joan eta zein arlo jorratu behar duten argiago edukitzeko. Horren harira, irakasleek egiten duten lana eta izaten duten inplikazioa azpimarratu dituzte.\n« Jabetze Eskolako udaberrirako ahalduntze ikastaro berriak ezagutzera eman dituzte Keixetaren “Dikotomia” pintura eta zeramika erakusketa zabalduko dute bihar Portalean »


Kampsaren 20. urteurren festa antolatu dute datorren larunbaterako | Pasaiako Hitza\nKampsaren 20. urteurren festa antolatu dute datorren larunbaterako\n2012/06/30\tEkitaldiak, Jaiak\tNork Oarso Bidasoko Hitza San Fermin Egunean ospatuko dute Ardi Gorri gune okupatuan Kampsaren 20. urteurren festa. Skate txapelketa batekin hasiko dituzte ospakizunak, 12:00eatik aurrera, benetako lehia 16:00etan hasiko den arren. Gauerako, berriz kontzertua antolatu dute. 21:30etik aurrera Desastrozombies, Hell Division, 25 Coming Fire eta Dollmen taldeek joko dute. Kontzertua bukatuta DJ Naturistak eta DJ Kinder Sorpresak jarriko dute musika.\nEtiketak: sanferminka 2012 Logging In...\tProfile cancel\nBerriketan.info Viewing item 1 to 5 (of 5 items) Estitxu Zabala wrote a new post, Etxebizitza eskubidearen aldeko borrokak bizirik darrai Añorgan, on the site Irutxuloko Hitza 8 hours, 53 minutes ago\nHamar gazte inguruk parte hartuko dute Etxi gabek deitutako batzar irekian. Eskunabarra posted an update 12 hours, 38 minutes ago\nAritz Sorzabal wrote a new post, Donostiar bat hil da auto istripu batean, Realaren partida ikustera zihoanean, on the site Irutxuloko Hitza 13 hours, 24 minutes ago\nMiranda Ebron auto istripu larri bat egon da gaur, goizeko lehen orduan. Donostiar bat hil da bertan, eta beste bost pertsona zauritu dira. Hildakoa Madrilera zihoan, Realak Real Madrilen aurka gaur jokatuko duen Estitxu Zabala wrote a new post, Abisu horia mantenduko dute asteburu guztian, on the site Irutxuloko Hitza 14 hours, 34 minutes ago


Nor da Alexa? | Euskaltel Blog\nNor da Alexa?\nEgunero entzuten dituzu honelako hitzak: laguntzaile birtuala, bozgorailu adimenduna, Alexa, Siri, skill direlakoak, errutinak… Baina baliteke nahaste handi samarra izatea buruan, gauza bakoitza zehazki zer den. Ordena pixka bat jarriko dugu ahots-laguntzaileen unibertsoan, zuku guztia atera diezaiezun. Eta egun hauetan bakarren bat probatu ahal izateko, etxean hainbeste denbora ematen baituzu, Lenovo tableta bat oparituko dizugu, Alexa integratua duena, Euskaltelen Guztia TBra aldatzen zarenean.\nBehin baino gehiagotan entzungo zenion lagunen bati esaten: “Alexa, ¿qué tiempo hace hoy?”. Eta konturatuko zinen ez zela neska-lagunarekin ari, baizik eta laguntzaile birtual batekin. Ahots-laguntzaileak dira, zure bizitza errazago egiteko pentsatuak; zalantzei erantzuten diete, musika jartzen dute zure ordez, egunean konpromisorik duzun gogorarazten dizute, trafikoa nola dagoen esaten dizute, edo etxeko argiak itzaltzen dizkizute hori eskatze hutsarekin.\nAlexa Amazonen laguntzaile birtuala da; Googlek Google Assistant du, eta Applek Siri.\nHalako laguntzaileak erabiltzeko, nahikoa duzu gailu bateragarri bat izatea. Trendyena bozgorailu adimendun baten bidez hitz egitea da (zilindro-formako bozgorailu horiek): Amazonen Amazon Echo; Googleren Google Home eta Appleren HomePod.\nBaina baita zure tabletatik, telebistatik, smartwatchetik edo Alexa integratuta daukan beste edozein gailutatik ere. Eta bai, zure mugikorra zerrenda horretan dago. Nahiz eta zure telefonoak bere ahots-laguntzailea instalatuta ekarri —iOS-en Siri eta Androiden Google Assistant, Samsung mugikorretan Bixby eta Huawei mugikorretan Celia—, hura alda dezakezu eta Alexa jarri. Zure mugikorrean Alexaren aplikazioa instalatu besterik ez duzu egin behar, App Storetik edo Google Playtik deskargatuta.\nSkillak eta errutinak\nHurrengo mailara igaro aurretik, egin barre batzuk Alexari galdera dibertigarriak eginez. Bikaina Siri ezagutzen ote duen galdetuta ematen duen erantzuna! Zer galdetu nahiko zenioke zuk?\nJolasean pixka bat ibili ondoren, hasi Alexari zuku guztia ateratzen. Informazioa eskatzeaz gain, skillsak instalatuz, funtzionalitate asko erants diezazkiokezu. Hainbat gairen inguruko aplikazioak edo osagarriak dira: sukaldaritza, yoga, jokoak… Adibidez, skillak aktiba ditzakezu zure horoskopoa jakiteko edo hanburgesa bat hatzik mugitu gabe eskatzeko.\nKonfigura itzazu Alexak errutinen menutik egitea nahi duzun ekintzak. Adibidez: “Alexa, empieza mi día”-k esango dizu zer albiste dagoen, zer eguraldi egingo duen eta lanera joateko auto-ilararik aurkituko duzun. Lagun ona izango duzu egun hauetan, sinets iezaguzu.\nOrain, laguntzaile birtualen kontu honetaz pixka bat gehiago dakizunez, probatu ezazu eta kontatu guri. Eta, zalantzaren bat baduzu, behar duzun laguntza emango dizugu… nahiz eta ez garen Alexa ?.


George Reid - Wikipedia, entziklopedia askea.\n1916ko urtarrilaren 11 - 1918ko irailaren 12a\nBarrutia: Westminster St George's (en)\n← baliorik ez - Andrew Fisher →\n1904ko abuztuaren 18a - 1905eko uztailaren 5a\n← Billy Hughes - Alfred Deakin →\n4. Australiako Lehen Ministroa\n← Chris Watson - Alfred Deakin →\n1903ko irailaren 4a - 1909ko abenduaren 24a - John West (en) →\nBarrutia: East Sydney (en)\n1901eko martxoaren 30a - 1903ko abuztuaren 18a\n1899ko apirilaren 19a - 1899ko irailaren 13a\nSolicitor General for New South Wales (en)\n1899ko urtarrilaren 3a - 1899ko maiatzaren 1a\n1898ko apirilaren 27a - 1898ko urriaren 7a\n1896ko abenduaren 22a - 1897ko otsailaren 9a\n1895eko abenduaren 19a - 1896ko apirilaren 20a\n1894ko abenduaren 21a - 1895eko martxoaren 5a\nTreasurer of New South Wales (en)\n1894ko abuztuaren 3a - 1899ko uztailaren 3a\n1894ko abuztuaren 3a - 1901eko martxoaren 30a\n← Sydney-King (en) - Ernest Broughton (en) →\nBarrutia: Sydney-King (en)\n12. Premier of New South Wales (en)\n1894ko abuztuaren 3a - 1899ko irailaren 13a\n← George Dibbs (en) - William Lyne (en) →\n← baliorik ez - Ernest Broughton (en) →\nMinister for Education (en)\n1883ko urtarrilaren 5a - 1884ko martxoaren 6a\n1880ko abenduaren 14a - 1884ko abuztuaren 3a\n← John Davies (en) - Sydney Burdekin (en) →\n1880ko azaroaren 17a - 1894ko ekainaren 25a\n← George Griffiths (en) - baliorik ez →\nJohnstone, 1845eko otsailaren 25a\nLondres, 1918ko irailaren 12a (73 urte)\nFlora Reid (en)\nQueen's Counsel (1898)\nFree Trade Party (en)\nSir George Houston Reid (Johnstone, Renfrewshire, 1845eko otsailaren 25a - Londres, 1918ko irailaren 12a) australiar politikari eta diplomazialaria izan zen. Australiako 4. lehen ministroa izan zen 1904tik 1905era.\nEskozian jaio zen eta gaztetan familiarekin batera Eskoziara emigratu zuen. Hegoaldeko Gales Berriko gobernuan funtzionario gisa lan egin zuen. 1876an zuzenbidea ikasten hasi zen eta 1879an abokatutzan sartu zen.\n1880an Hegoaldeko Gales Berriko Parlamentuko kide hautatu zuten. Estatu honetako Hezkuntza ministroa (1883-84) eta lehen ministroa (1894-1899) izan zen. Merkataritza Libreko Alderdiko buru izan zen, eta Federazioa sortu ondoren, oposizioko lehen burua izan zen.\n1901ean lehen parlamentu federaleko diputatu hautatu zuten. 1904ko abuztuan gobernu minoritario bateko lehen ministro izendatu zuten. Bere gobernuak 1905eko uztailera arte baino ez zuen iraun. 1910etik 1916ra Australiako enbaxadore Erresuma Batuan izan zen. 1916an Erresuma Batuko Komunen Ganberako kide hautatu zuten eta bi urte geroago hil zen.\nMultimedia: George Houstoun Reid\nOpen Library: OL4956634A\nOrriaren azken aldaketa: 1 azaroa 2021, 16:36.


Urola Kostako sei haur parke berezienak - Azkoitia - Maxixatzen.eus\nUrola Kostako sei haur parke berezienak\nGUKA 2021-08-10 09:24\nOteizaren frontoietako irudia.\nHaur txikiak eta ez hain txikiak dituztenek abuztu erdian ere pasatu beharko dituztenez ordu batzuk haur parkeetan, eskualdeko gune berezienak proposatu nahi ditugu atal honetan.\n1.- Tirolinan ibiltzeko:\nOrioko parke berezienetakoa futbol zelaiaren eta errioaren artean dagoena da. Hartxintxorretan pozik ibiltzen dira mugimendua gustuko duten ume eta ez hain umeak: tirolina dauka, baita altuera handian dagoen txirrista ere. Soketatik eskalatuta bakarrik iritsi daiteke bertara. Belardia eta egurrezko mahaiak ditu inguruan, eta errio ondoko paseoari jarraituz, hondartzaraino iritsi daiteke. Azpeitian, Goenan ere jarri dute tirolina gunea, baita Zarautzen, Vista Alegren ere, orain ez asko.\n2.- Ur txorro artean:\nKostaldetik barrualderantz eginda, Azpeitian bada jolastuz naturan murgiltzeko aukera paregabea ematen duen toki bat: Izarraizko Atea, Azpeitiko Ikastola Ikasberri eta Esklabak komentuaren tartean. Uda sasoirako ezin aproposagoa da, ur txorrotak eta lakua dituelako. Haurrak plisti-plasta ibiltzen dira lurretik ateratzen diren txorrotetan, nahiz lakuaren bueltan, jolasean, zokormiran edo esplorazio lanetan. Komun publikoak baditu, baita mahaiak ere, inguruetan.\n3.- Natura betean:\nEskualdearen mugetan, bada altuera handian dagoen parke bat: Zumaia eta Deba arteko Elorrixa auzoko merenderokoa. Parkea ez da berria, betiko elementuak ditu, baina sekulako paisaiaz goza daiteke bertatik, inguruko mendi, herri eta auzoak ikus daitezkeelako, eta naturaz eta lasaitasunaz blaitzeko leku egokia da. Egun pasa ederra egiteko aukera ematen du, mahai asko eta komunak ere badituelako. Aiako Pagoeta parkean ere antzeko haur parkea dago, hura ere paraje berezian eta egun pasa egiteko behar diren elementu guztiez hornitua.\n4.- Barkua nagusi:\nEskualdean badira itsasoari keinu egiten dieten haur parkeak. Orioko hondartzakoak, Zarauzko Salbidekoak eta Getariakoak, esaterako, barku bana dute. Azken herri horretakoa da, ordea, hiruretan ikusgarriena. Haur parkearen elementu nagusia da, eta primerakoa umeek beren irudimena lantzeko, ontziaren txoko anitzak aztertzen dituzten bitartean.\n5.- Adin tarte guztietarako:\nZarautzek hainbat haur parke ditu, baina Salbiden dagoenak badu berezitasun bat: konpletoa izatea. Batetik, estalia da, eta beraz, urteko egun guztietan erabil daiteke. Bestetik, parkeak adin tarte zabaleko haurrentzako jolasak ditu. Gainera, umeentzako bi frontoi txiki, futbol eta saskibaloi kantxa, eta ping-pong mahaia ditu. Komunak ere baditu, baita taberna eta kafetegiak ere inguruetan.\n6.- Irudimena eta artea:\nAzkoitira bertaratuta dago atal honetako azken proposamena. Ez da haur parke bat berez, baina haurrek erabiltzen dute nagusiki, eta haien mugimendua eta irudimena lantzeko egokia izateaz gain, artearen munduan murgil egiteko aukera ere ematen du. Oteitzaren frontoietan pilotan, ezkutaketan, korrika nahiz patinetan ibil daiteke, ohiko parkeetatik aldenduta. Estalpeak baditu, baita eserita egoteko tokiak ere.


Aragoiera Espainia aldeko Pirinioetako Huescako iparraldean hitz egiten den hizkuntza da (ikus 6. mapa). Lehenago, Aragoi osoan hedatuta zegoen, baina azken mendeetan atzeraka egin du etengabe. Gaur egun Huescako ipar-ekialdean hitz egiten da batez ere, eta auzokoak ditu gaztelania hegoaldean eta mendebaldean, katalana ekialdean eta gaskoiera iparraldean, Frantzia aldean. Guztiak dira latinetik datozen hizkuntzak, eta hainbat hitz eta gramatika-egitura oso antzekoak dituzte.\nAragoieraz hitz egiten dutenak, gaur egun, 10.000 inguru dira (Consello d’a Fabla Aragonesa 2005), eta Huescako iparraldeko Ansó eta Echo herrietako biztanle batzuk izan ezik, gehienak Huescako ipar-ekialdean bizi dira. Mila banatik gora hiztun dituzte, esaterako, Samianigo eta Graus herriek. Gainera, Aragoin bertan katalanez ere hitz egiten da, eta batzuetan aragoiera eta katalanaren arteko muga geografikoa zehaztea oso konplexua da, hizkuntzak oso antz handia dutelako, eta ehunka urtetan mugakideak izan direlako.\nAragoieraren inguruan hainbat eztabaida dago. Batetik, badaude aragoiera gaztelaniaren aldaera dela diotenak. Bestetik, katalanaren aldaera dela dionik ere badago. Halere, bertakoek aragoiera hizkuntza beregaina dela aldarrikatzen dute.\nAragoieraren egoera oso larria da. Ez du inolako ofizialtasun-mailarik, ez da irakaskuntzan erabiltzen, eta transmisioa eteten ari da. Halere, badira aragoieraz idatzitako aldizkariak eta liburuak. Wurmek (2001) arriskupeko hizkuntzatzat jotzen du. UNESCOk agindutako Europako arriskupeko hizkuntzen liburu gorria (Salminen, Tapani (2005, 1999)) izeneko txostenean aragoiera ‘arriskupean’ dauden hizkuntzen artean dagoela esaten da, ume gutxik erabiltzen ei dutelako.\nAragoieraz aragonés eta fabla aragonesa deitzen zaio hizkuntzari.\nAragoiera hizkuntza indoeuroparra da, latindar adarrekoa, asturiera, galiziera, gaztelania, frantsesa, friulera, italiera, portugesa eta sardiera bezala.


Jokoak Best emaitzarik of tankeak doan\nJokoak Best emaitzarik of tankeak\nDira blindatu zatiketa baten aginduetara nago. Zure helburua da izarrekin dionean tankeak eta misil abiarazleak etsaia batailoi.\nEkintza jokoa non duzu objektu gehiago kentzeko. Iristeko depositua bataila odoltsua bidea oinarritutako tiroak bat gidatuko du haiekin.\nBilatu eta suntsitu\nZure maltzurrak guztiak erabili entretenigarria depositua jokoa non duzu etsai tangak garaitzeko. Goian angelu aukeratzeko eta filmatu power panel, arma-mota, etab Ohartu\nBig bataila tankeak\nTanga guztiak suntsitu aurretik denbora agortu, turbo erabili ahal izango duzu azkarrago mugitzeko. Galdu baduzu gezi bidea zein den esaten dizu.\nZure Joko honetan helburua bakarra da etsaia tanga guztiak kentzeko eta soilik ondoren, hurrengo mailara iritsi.\nSuper tiro em eman vectorlight\nEtsaiaren base militar suntsitu behar duzu, baina lehen aurkitu behar da. Hautatu eta zure tankeak erasoa zure eginkizuna burutzeko zuzentzen.\nZaude planeta bitxi bat eta mini depositua bat gidatzeko. Topo duzu zure bidean bugs guztiak eta arroilak etsaiak desagerrarazi behar duzu.\nGerra depositua bat gidatzen duzu. Aurretik denbora agortu soldadu etsai guztiak desagerrarazi behar duzu. Joan ahal izango duzu erosi, armak, pasatzen mailak joan ahala.\nJarri leku eskuineko bloke gorria suntsitu etsaia deposituak izan gabe. Blokeak dira truke prentsa itsatsita bada Sartu.\nTalde bidaiatzeko zure depositua oso modernoa igotako helburua lortzeko denbora agortu aurretik bide guztiak. Destroy zure bide guztia.\nZure helburua da zure mini depositua gidatuko gerra-gizona paisaia baten bidez. Harrapatzeko etsaia fabrikak eta aurkituko duzu zure bidean dena suntsitzen.


Eskola desberdin baterako Hezkuntza Berrikuntza – Guraso.eus\n2015-11-23\tAmaia Agiriano\tIruzkinik ez\nBukatu berri dira Donostian ospatu diren Gaitasun Handiko ikasleen arretari buruzko VI. Alcagi Jardunaldiak, aurtengo honetan Eskola desberdin baterako Hezkuntza Berrikuntza izenburupean. Jardunaldi hauek batez ere hezkuntza inguruko profesionalei eta ikastetxeetako irakasle, orientatzaile eta zuzendari taldeei zuzenduak izaten dira, baina interesgarria iruditu zait webgune honetan gurasoei ere han hitz egindakoaren zertzelada batzuk ematea. Aurtengoan Cristina López Escribano (pedagogoa eta Asturiaseko Adimen Gaitasun Handien Unitateko arduraduna), Sylvia Sastre i Riba (Errioxako Unibertsitateko Psikologia Ebolutiboko Katedraduna), Marcela Palazuelo (Valladolideko Unibertsitateko irakaslea), José Antonio Fernández Bravo (Camilo José Cela Unibertsitateko dekanoa), Marga Íñiguez (Sormenean eta Berrikuntzan nazioarteko aholkularia) eta Javier Bahón (irakaslea, pedagogoa eta hezkuntza aholkularia) izan dira hizlari.\nBeste behin, agerian gelditu da gaur egungo hezkuntza sistemak eraldaketa handi bat behar duela, baina Javier Bahonek azpimarratu zuen eran, ez du balio “sistemak berak ez dit hobetzen uzten” esatea; nahi izanez gero, norbanako bakoitzak asko egin dezake hezkuntza hobe baten alde.\nCristina López Escribanok, beste hainbat ideien artean, goiztiartasuna ebolutiboa dela eta erantzun espezifikoa behar duela azpimarratu zuen eta adimen gaitasun handiko haur baten hezkuntza helburuak bere autoestimua hobetzea, bere jakin-mina bultzatzea, parte-hartze aktiboan laguntzea eta erronka egokiak eskaintzea direla. Edukiak ordea analisiak, laburpenak, parekotasunak, metodologiak,… lantzeko aitzakia izan beharko lirateke eta ez ikasketaren oinarri.\nSilvia Sastrek kontatu zuenez, egindako ikerketen arabera, antzemandako adimen gaitasun handiko pertsonetatik %25ak soilik lortzen du bikaintasuna eta honek hezkuntza esku-hartzea birplanteatzera garamatza. Gaitasunaren eta errendimenduaren artean motibazioa, nortasuna eta beste faktore batzuk (aukerak, tokiak, gertaerak,…) daudela gogoratu zigun, baina batez ere, motibazioa dela bikaintasuna lortzeko gakoa.\nBestalde, aberastea sekula ez dela gehiago egitea izan behar azpimarratu zuen, baizik eta edukiak modu konplexuagoan eta sakonagoan lantzea, sormen handiagoarekin eta kurrikuluma trinkotuz.\nJosé Antonio Fernández Bravok bi hitzetan laburbildu zuen matematikak irakasteko proposamen berritzailea: haurrari entzutea. Irakasten duenaren zerebrotik irakatsi beharrean, ikasten duenaren zerebrotik egin beharko genukeela zioen, geure buruari entzun beharrean haurrari entzunez eta emaitzekin itsutu beharrean, prozesuekin itsutuz. Askotan haurraren arrazoiketa ezagutu gabe eta gauzak zergatik eta nola egiten dituen entzun beharrean, guk espero dugunarekin bat ez datorrena epaitzeko joera dugula gaineratu zuen eta bide horretatik ez dela ezer egokirik lortzen.\nZentzu horretan, irakasle on bat izateko, bi gauza nahikoa omen dira: materia ahalik eta ongien ezagutzea eta haurrari entzutea.\nMarga Iñiguezen hitzetan sormena beharra eta eskubidea da eta pertsona oro da sormenduna. Sormen hori kanporatzeko ordea bide ezberdinak omen daude eta pertsona mota bakoitzak era batera edo bestera egiten omen du. Eneatipoetan oinarrituz, pertsona mota bakoitzak zer beharko lukeen azaldu zuen, eskolak gehienetan bi eneatipori bakarrik heltzen diola azpimarratuz: 1-ari eta 6-ari, hau da, gauzak egituratzen eta antolatzen onak direnei eta talde-lanean ondo moldatzen direnei. Beste zazpi eneatipoak ere ezagutu eta onartu beharko genituzkeela zioen, gizartearentzat beharrezkoak direlako, eta aipamen berezia egin zuen 8 eneatipoari buruz, hau da, arauak atsegin ez dituztenei buruz. Sarritan beren jarreragatik eskolatik kanporatutako ikasleak izaten omen dira, gehienetan oso argiak (askotan zenbait kontutan irakasleak berak baino gehiago dakitenak) eta bihurriak, beraien erara lan egiten utziz gero ongi funtzionatzen dutenak eta arrakastatsuak izan daitezkeenak.\nSormena garatzeko orduan bakoitzak bere banakotasunarekin loturan eta inguratzen gaituen guztiari zabalik egon behar duela azaltzen zuen, arrano baten begiradaz eta zizare baten malgutasunaz. Pasioa, barneko nahi sakona, omen da sormen hori ateratzera eramaten gaituena eta horretarako ez omen dago atmosfera egoki bat baino ezer hoberik, irakasleak bere presentziaz sortuko duena.\nJavier Bahonek gogorarazi zuen, haurrak beren txikitasunean handi jaiotzen direla, baina irakasleek suntsiketa masiborako arma indartsua dutela eskuartean, arriskutsua izan daitekeena; haurrak handitu orduko artalde bereko bildots bihurtu ditzake. Horregatik, kontuz ibili beharra seinalatzen zuen, beti ere haurren interesei eta emozioei begira, alaitasuna, jakin-mina eta segurtasuna bultzatuz eta eskolako errealitatea eta bizitzakoa uztartuz. Irakasleei talde-lana, konfiantza, proiektu amankomuna, motxila betea eta ikasgai guztiei garrantzi bera ematea eskatu zien, ikasleei gertutasuna erakutsiz eta epaile lana egin beharrean laguntzaile eta pertsona on gisa jokatuz.\nGuztien artean (Marcela Palazuelo ezin izan nuen aditu, baina seguru ekarpen interesgarriak egingo zituela) zer pentsatua eman ziguten eta irakasle batek saio amaieran eskua altxa eta esan zuen, momentuan bertan dena utzi eta korrika ikasgelara joateko gogoa ematen ziola, ikasle bakoitzari muxu handi bana ematera. Sarritan, geure egunerokotasunean, ez gara ohartzen zenbaterainoko indarra dugun geure ikasleengan.\nErabili dezagula indar hori modurik positiboenean eta gogoratu gaitezela horrelako hitzaldiekin urte osoan zehar. Ikasleek eskertuko dute eta baita geuk ere.\nEskerrik beroenak Alcagi-ri beste urte betez horrelako jardunaldiak antolatzeagatik.\nGaurkoan oso modu orokorrean hitz egin badugu ere, hurrengo artikuluetan aipatutako gaiok sakonago ikusiko ditugu.\nAmaiarekin hitz egin dugu artikulua oinarri hartuta.\nIruzkinik ez "Eskola desberdin baterako Hezkuntza Berrikuntza"


Xabier Lete prosa eta poesia lehiaketan lanak aurkezteko epea ireki da\nAzaroaren 5a izango da epemuga\nXabier Lete prosa eta poesia XXXIII. lehiaketan parte hartzeko epea ireki du Udalak. Zortzi eta 18 urte arteko oiartzuarrek (edo bertako ikastetxeetan ikasten dutenek) parte hartu dezakete literatur lehiaketa honetan.\nOhi bezala, bi modalitate izango dira: prosa (LH 3. mailatik goiti) eta poesia (LH 5. mailatik goiti). Sail bakoitzean bi sari emango dira: DBH 2. maila arte, ikasmaterial eta liburutan baliatzeko bonua. DBH 3tik goiti, eskudirutan jasoko dute saria.\nLanak aurkezteko epea azaroaren 5ean bukatuko da. Lanak Euskara sailean aurkeztu behar dira (Fermiñene etxea, Aialde kalea 2).\n- Lanak argitaragabeak eta euskaraz izango dira.\n- Parte-hartzaile bakoitzak lan bakarra aurkez dezake sail bakoitzean (LHn, lanak taldeka ere aurkez daitezke).\n- Lanak ordenagailuz idatzita aurkeztuko dira, ARIAL 12 letra motarekin eta 1,5 tartearekin (LH 3-4an, eskuz idatzita bakarrik onartuko dira lanak).\n- Lanak izengoitiarekin sinatuta aurkeztuko dira. Gutunazal itxi batean egilearen datu pertsonalak aurkeztuko dira.\n- Prosako lanek gutxienez bi orrialde eta gehienez hiru izango dituzte.\n- Poesiako lanek gutxienez orrialde bat eta gehienez bi izango dituzte.\nProsa eta poesia oinarriak.pdf


Bihotza zabaltzen bertsoen bidez – Kale Argia\nNire zaletasunetako bat bertsolaritza da. Bat-bateko bertsoei esker bizitzako arlo orori buruz abestu eta herriari iltzultzen saiatzen diren Bertsolarien artea.\nGehien gustau eta miresten dudan bertsolarietako bat Xalbador da. Urepeleko (Behe Nafarroa) bertsolari eta artzaina. 1976An zendu zen bere herrian bertan omenaldi bat egiten ari zitzaiela. Xalbador nire bertsolaririk gogokoena izatearen arrazoien artean bere sakontasuna, arte poetikoa eta idazten eta abesten zituen gaiak azpimarratuko nituzke. Eta bere bertsoen artean bada bereziki erakartzen nauen bat, titulutzat “Jainkoa eta Ni” duena.\nBertso honen hasieran Xalbadorrek umetan bizitako ingurugiro erlijiosoari buruz hitzegiten du, Jainkoarenganako beldurrari buruz eta baita “oker jardutearen ondorioz infernura joatearen” sinesmena ere.\n“Fede haundiko burrason ganik\nsortu bainintzan mundura,\nJainko legean hezi ninduten\nhain zen beroa denbor hartako\neliz gizonen kar hura,\nziotelarik gaizki eginak\nmuinetaraino sartu zitzautan\nZalantzarik gabe, okerreko Jainkoaren irudia islatzen zuten irakaspenak ziren haiek, hotzak, grisak, gizakiaren miseriatik aldenduak eta izua sortarazten zutenak. Ekintzetan oinarrituriko doktrina, betiereko salbamena kanpoko ekintzak burutzu soilik lor zitekela erakusten zuena. “Estresaturiko fedea” nolabait, hitzez hitz jarraituz gero frustrazioa eta opresioa baino eragiten zuena bai jende askorengan eta baita hainbat herritan ere.\nBaina bapatean bertso honetan zerbait aldatzen da. 180 graduko bira ematen duen bertsoa bezalakoa da. Izan ere, azken parrafoan, Xalbadorren Jainkoari buruz txikitan nola hitzegin zioten aipatu ostean honela esanez amaitzen du:\n“Orain ez dakit, Jauna, Zu edo\nni aldatu ote naizen,\netzira egun ene gogoan\nlengo itxuraz agertzen;\ngertatzen denaz, o Nagusia,\nkartsuki zaitut eskertzen,\ngure arteko hoztasun hartaz\nhasia nintzan aspertzen,\nJainko maitea, ordu zen noizbait\nlagunak egin gintezen”\nEta azken bertsoetan Urepeleko bertsolariak amaitzeko hau dio:\n“Ez gaztigua urrun dezazun,\nez eta sari eskerik;\ngaurkotz ez dautzut deusik eskatzen\nBertso honek Xalbadorren bihotzean gertatutako aldaketa islatzen du eta baita nola amaieran Jainkoa ezberdin ikusten zuen ere. Gorka Aulestiak zion moduan: “Xalbadorren bizitza erlijiosoan aldaketa nabarmena ikusten da. Umetan beldurra eta izuan oinarritutako erlijio batetik Jainkoaren maitasunaren izpiritualtasunera igaro zen, Jainkoa Aita maitakor bezala ikusiz” (“Bertsolaritza”, 1990)\nXalbadorren Jainkoarenganako begiradaren aldaketa izpiritual honek Jesukristoren bizitzan irudikaturiko bi ezaugarri ekartzen dizkit gogora “Jainko ikustezinaren irudia” (Kol 1:15): Jainkoa maitasuna eta grazia ere badela!\nJesusek lur honetan kreazioarenganako maitasuna islatu baitzuen uneoro…pertsonei beraien behar fisiko eta sozialetan lagunduz, gizartean bazterturik daudenen eskubideak defendatuz, bekatarien eta ospe txarrekoen etxean janez… Interesik gabeko maitasuna erakutsi zigun, dena ematen duen maitasuna, sakrifikatzen den maitasuna, barkatzen dakiena, erosterik ez dagoen maitasuna bere izatearen arrazoia ordainetan ezer itxaron gabe maitatzea baita.\nEta une beraen Jesusek Jainkoaren grazia ederra erakutsi zigun, Juanen ebanjelioak dion bezala gure artean “graziaz eta egiaz betea” bizi izan baitzen.\nBaina galdera honako hau da: zer da benetan Jainkoaren grazia? Inoiz entzun dugun baina benetan ondo ulertzen ez dugun hitz hori.\n“Grazia” Biblian sarritan agertzen den gaia da eta bikain betetzen da Jesus gure artean egon zenean.\nTestamendu Berrian “grazia” bezala itzulitako hitza greziar “charis”-etik dator, “fabore, bedeinkapen edo ongia” esanahiarekin. Guztiok eskeini diezaiekegu grazia besteei, baina grazia hitza Jainkoari buruz hitzegiteko erabiltzen dugunean, esanahai berezi bat hartzen du. Graziak Jainkoak gure bizitzak bedeinkatzeko aukeratzen gaituela esan nahi du, nahiz eta gure bekatuengatik ez dugun hau merezi.\nSeme galduaren parabolan bezala, Jainkoak Aita on eta errukior batek eman dezakeen guztia eskeintzen digu nahiz eta gure ekintzek harrera hau ez merezi. Ez gaitu Haren bila gerturatzera behartzen, baina Bera bai doa gure bila eta beti esku zabalik itxaroten gaitu besarkatu, maitatu eta eraberritzeko.\nBaino denok dugu arazo handi bat. Nahiz eta Jauna maitasuna eta grazia izan, bada gure barruan aske izaten uzten ez gaituen zerbait. Eta Xalbadorrek beste bertso batean argi azaltzen du barne borroka hau (“Ortzirale Saindu Batetako Gogoetak eta Otoitza”):\n“Aitortzen dut nor zaitudan\nBainan aitormen xoila bakarrik,\nZure aski maitatzeko ez du\nene bihotzak indarrik;\nnaukate hainbat lotgarrik”\nXalbadorrek bere bertsoan guri gertatzen zaigun gauza bera islatzen du… bere eta gure arazorik handienari lotuak egotearen barne frustrazioa: bekatuari lotuak egotearen frustrazioa.\nEta bekatua gizakiak izan dezakeen arazorrik handiena da, Jainkoak gure bizitzarako nahi dunea ez egitean, bekatua kontrolik gabe barne munstroa bezalakoa baita bai gure eta bai besteen bizitzak suntsituz. Askotan arazo hau gure kabuz konpondu nahi izaten dugu munstro hori mozorro eta itxura politarekin apainduz, baina azkenean beti azaleratzen da eta min handia eragiten du.\nPablo apostoluak honako hau esan zuen:\n“Ongi ikusten dut ez dagoela niregan – nire giza grinetan, alegia – ezer onik, nire esku baitago on egin nahi izatea, baina ez on egitea. Nahi dudan ongia ez dut egiten, eta nahi ez dudan gaizkia egiten dut. Nahi ez dudana egiten badut, ordea, ez dut nik egiten, niregan ari den bekatuak baizik” (Erromatarrei 7:18-20)\nGure barne miserien arazo honen aurrean, Urepeleko bertsolariak berak “loturak” bezala irudikaturik, galdera honako hau da: ba al dugu Jainkoaren erantzunik, irtenbiderik, askatasunerako itxaropenik?\nPablo apostoluak erromatarrei zuzenduriko eskutitzean galdera bera egiten zuen eta Hitzak berak erantzuna azaltzen digu:\n“Gizon dohakabea ni! Nork askatuko nau, heriotze-gorputz honetatik! Jainkoak, Jesukristo gure Jaunaren bitartez. Eskerrak Berari” (Erromatarrei 7:24-25)\nIkus dezakegun bezala zeruko erantzuna pertsona bakarrarengan dago: Jesukristo\nJesus bakarrik izan zen gai gurutzean gure barne miseria eta bekatuengatik hiltzeko. Hark gure bekatuen zama bere gain hartu eta gutako bakoitzak Jainkoarekin Hari bizkar emateagatik genuen zorra ordaindu zuen. Jainkoaren Hitzak dion modura: “Izan ere, bakarra da Jainkoa eta bakarra Jainkoaren eta gizon-emakumeen bitartekoa ere: gizon bat, Kristo Jesus, bere burua guztien salbamenerako ordainsaritzat eman zuena” (1 Timoteo 2:5-6a)\nZalantzarik gabe Askatasuna bizitzako arlo askotan (sozial, politiko…) oso altxor preziatua da eta askok jarraitzen duguna, baina ez da konparagarria inola ere benetan barne bekatutik eta bere ondorioetatik aske izatearekin.\nLegeak kondenatu egiten gaitu zehatz mehatz betetzea ezinezkoa baita, beti dago ihes egiten digun zerbait, ezin gaitezke gure kabuz dugun arazorik larrienetik salbatu eta aske izan. Baina damututako bihotz umilez onartutako Jainkoaren graziak salba gaitzake. Kristok bakarrik salba gaitzake! Ez erlijioak, ez gure jarrerak ezta gure kanpoko ekintzek ere. Berarenganako fedeak soilik.\nHorregatik dio Bibliak “ Izan ere, onginahi hutsez salbatuak zaudete fedearen bidez; eta hori ez dator zuengandik; Jaungoikoaren dohaia da” (Efesoarrei 2:8)\nJAINKOA LAGUN DUGULA BIDEA EGINEZ\nAmaitzeko, esan dezaket era pertsonal batean Jesusen maitasuna eta grazia bizitzeak Jainkoarekin adiskidetasunezko erlazio bat edukitzea baimentzen didala. Jainkoaren oinatzak jarraituz gizon zaharretik pertsona berri bat bilakatzera eramaten duen erlazio eraldakor bat. Jesus ezagutu eta libreki jarraitzeak ematen dio denari zentzua, baita gure ahultasunak eragindako egunik ilunenetan ere. Eta hala behin Jaunak Pablori erantzun zion bezala, guri ere honela esaten digu:\n“Nire grazia da behar duzun guztia” (2 Kor. 12:9)


Kontratua sinatu aurreko neurriak | Consumer\nKontratua sinatu aurreko neurriak\nBeti da erabilgarria etxebizitzako ondasun guztien eta haien egoeraren inbentarioa egitea.\nOndasun higiezin bat errentan ematerakoan, komeni da Jabetza Erregistroan kontsultatzea ea etxebizitza alokatzen duen pertsona etxebizitzaren jabe dela. Legeak babesten du errentaria, fede onez sinatu baitu kontratu bat Jabetza Erregistroan jabe gisa agertzen denarekin edo jabearekin, nahasmen horren arrazoiak benetako jabeari egozten ahal bazaizkio (adibidez, etxea erosi ondoren eskritura erregistrora ez eramatea). Kasu horretan, kontratua errespetatuko da, edozer gertatzen dela ere, eta gutxieneko iraupena bost urtekoa izanen da.\nHalaber, funtsezkoa da kontratua sinatu aurretik arretaz irakurtzea. Klausula guztiak berrikusi behar dira, eta kontratua 45. ereduaren arabera egokitzen saiatu. Gainera, garrantzitsua da etxebizitzako ondasun guztien inbentarioa egitea eta kontratuan sartzea. Alokairua bukatutakoan, errentatzaileak eta errentariak arazorik izan ez dezaten.\nAlokairu-kontratuak salerosketakoak bezala eskritura publiko bihur daitezke eta Errentamenduen Erregistroan inskribatu. Horrela, errentamendua publiko egiten da eta eragina du hirugarrenen aurrean. Beraz, erregistroan inskribatzeak ondorio garrantzitsuak izan ditzake bi alderdien eskubide eta betebeharretan, batez ere, errentan hartutako etxebizitza, subrogazioak eta abar salduz gero. Inskripzio hori aukerakoa da, eta, praktikan, ez da ia inoiz egiten aparteko kostuak direla eta.\nalokairu inmueble-eu kontratu


Pinua bidegorrira - Soraluze - Plaentxia.eus\nUbane Madera 2020-01-14 10:37\nPinua jausita bidegorrian. Argazkia: Udaltzaingoa.\nGaur goizean, martitzena, Udaltzaingoari abisatu diote esanez pinua zegoela bidegorrira jausita eta pasabidea eragozten. Egoera bertatik bertara ikusi ondoren, Udaleko langileak gaur bertan joango dira hura erretiratzera, bidegorria libre lagatzeko. Atzo arratsaldeaz geroztik dabiltza haize bolada bortitzak gurean, eta gainera, eguraldi adituen arabera, gaur indartu egingo da hegoaldeko haizea.\nBihar arratsaldera arte tentu handiz ibiltzea da gomendioa; izan ere eta nahiz eta alertak aktibatu barik egon, Euskalmetek, Euskal Meteorologia Agentziak ohartarazi du bihar arratsaldera arte gogotik joko duela haizeak, gaur egun osoan horrela izango dela, eta gauean, batik bat, zakartu egingo dela.\nUdaltzaingoak uste du abenduaren erdialdean izandako haize bortitzek kili-kolo laga zituztela hainbat zuhaitz, eta halako bat dela, hain justu, bidegorrira jausi dena. Beraz, baliteke gehiago ere jaustea beste nonbait.


19:23, 12 abuztua 2020ko berrikusketa\n9 bytes removed , Duela 1 hilabete\n11:04, 12 abuztua 2020ko berrikusketa (aldatu)\n19:23, 12 abuztua 2020ko berrikusketa (aldatu) (desegin)\n[[Erromatar Inperioa]] erortzean, Catania, [[Genseriko|Genserikoren]] [[Bandaloen Erresuma|bandaloek]] arpilatu zuten K.o. 440-441ean. Geroago, Sizilia [[ostrogodo]]ek konkistatu zuten VI. mendean; horien errege [[Teodoriko Handia|Teodorikok]] hiriko harresiak berreraikitzeko agindua eman zuen, eta horretarako, [[anfiteatro]] erromatarreko harriak erabili zituzten. [[Erresuma Ostrogotikoa|Ostrogodoen]] mendeko aro baten ondoren, 535ean, [[Bizantziar Inperioa|Ekialdeko Erromatar Inperioak]] birkonkistatua izan zen, (550-555. urteen artean) eta IX. mendera arte iraun zuen. Uharteko gobernadore [[Bizantziar Inperioa|bizantziarraren]] egoitza bihurtu zen.\nCatania, Siziliako [[Aglabtar leinua|emirerri islamiarraren]] pean egon zen 1072 arte, [[Roger I.a Siziliakoa|Roger I.a]] Siziliakoaren normandiarren eskuetan erortzean. Ondoren, hiria, konde bakar batek gobernatu zuen. 1194-1197an, soldadu alemaniarrek hiria arpilatu zuten [[Henrike VI.a Germaniako Erromatar Inperio Santukoa|Henrike VI.a]] enperadoreak Sizilia konkistatu zuenean. [[Normandiar|Normandiarrek]] apezpikutegi egoitza bihurtu zuten, [[Urbano II.a]] aita santuaren onarpenarekin. 1232an, Catania [[Frederiko II.a Siziliakoa|Frederiko II.a]]<nowiki/>ren aurka matxinatu zen, nork, beranduago, gaztelu erraldoi bat eraiki baitzuenzuena, [[Castello Ursino]], eta Catania ere errege [[suabia (eskualde historikoa)|suabiarren]] gorte ibiltariaren egoitzetako bat izaeanizatean, gotzainen domeinua amaitu zen.\n[[Hohenstaufen dinastia|Hohenstaufen]] dinastiaren amaieran [[Anjou]]tarrek indarrez hartu zuten hiria. Hiriko jendearekin izan zituzten gehiegikerien ondorioz, [[Siziliar bezperak]] izenaz ezagutzen den matxinada sortu zen.\nCatania, Siziliar bezperen matxinadaren gune nagusietako bat izan zen (1282) [[Anjou|Anjouko Etxearen]] aurka, eta [[Petri III.a Aragoikoa|Petri I.a Aragoiko]]<ref group="oh">[[Petri III.a Aragoikoa]]ren emaztea Catanian jaioa zelako</ref> errege berriaren koroatzearen egoitza izan zen. XIV. mendean garrantzia gehiago izan zuen aragoiarrek Parlamentuparlamentu eta errege egoitza gisa aukeratua izan zenean. HemenHor sinatu zen bake itun bat 1347an, aragoiar eta anjuotarren arteko [[Siziliar Besperen Gerra|Bezperetako gerra]] luzeari amaiera eman ziona. Cataniak bere hiriburu izatearen kategoria galdu zuen XV. mendearen hasieran, Sizilia [[Aragoiko Koroa|Aragoiko Koroaren]] kide bihurtu zenean, baina jatorrizko autonomia eta pribilegioak mantendu zituen, bereziki 1282 eta 1410 bitartean.1282an, aragoitarren eskuetara pasatzean, [[Siziliako Erresuma|Trinakriako]] erresumaren hiriburu bihurtu zen [[Martin II.a Siziliakoa]] hil zen arte. Trinakriako erresuma desagertu ondoren, Siziliak independentzia galdu eta espainiarren, saboiarren eta [[Borboi leinua|borboien]] mende erori zen.\n1434an [[Alfontso V.a Aragoikoa|Alfontso V.a]]<nowiki/>k ''[[Cataniako Unibertsitatea|Siciliae Studium Generale]]'' sortu zuen, uharteko unibertsitaterik zaharrena.


Guardia Zibila: "Ez gara Anaia Nagusia" • ZUZEU\nGuardia Zibila: “Ez gara Anaia Nagusia”\nGuardia Zibila: “Ez gara Anaia Nagusia” –\nGezurra badirudi ere, bada bizitzarik pilotako finaletik harago. Igandea “Irujo!” edo “Aimar!” ahal bezain ozenki oihukatuz igaro duzuenontzat, zein eguraldia probestuz mendiaz, hondartzaz edo tabernaz gozatzea deliberatu duzuenontzat, honatx ZuZeuko salabardoak asteburuan arrantzatu dituen ale nabarmenenak:\nGuardia Zibila: “Ez dugu Anaia Nagusiaren gisan jokatu” (elpais.com)\nHalaxe hasten da El Paísek Guardia Zibilaren adierazpenen bueltan osatu duen erreportajea: “Ez gara Anaia Nagusia, eta ez dugu hark bezala jokatu”. Ez ote da usain usteleko hasiera? Diotenez, Araña operazioan atxilotutakoek ez dute ETArekin lotura zuzenik, baina ETAzaleak-edo dira. Beste 200 txiolari “arriskutsu” ere identifikatu dituztela diote, baina ez ei dakite zein dagoen twitter kontu horien atzean. Ez ote da, ezustean, Arana operazioa izango?\nOraindik ez baduzue ikusi, hauxe Guardia Zibilak berak atxiloketak zirela eta zabaldutako bideoa:\nEuskal film arrakastatsuenen rankinga (argia.com)\nPasa den astean idatzi zuen Mikel Garciak bere blogean euskal film arrakastatsuenen inguruan, baina gaur bertan arrantzatu dugu. Aupa Etxebeste omen da inoizko ikusiena, Kutsidazu bidea Ixabel eta Bypass-en aurretik. Eta ez, izenburuak hala iradoki badezake ere, Ocho apellidos vascos ez da euskal filma.\nDitxosozko “gomatxoen sukarra” (berria.info)\nEgun batetik bestera lehengusuak, semeak, bilobak, lagunaren alabak edo dena delakoak egindako gomazko pultserekin iratzarri ginen denok, fenomeno paranormal horren jatorria eta zergatia ezagutu gabe. Eskerrak oraindik ikerketa kazetaritza egiten den: Irene Arizurrietak nondik datozen argitu digu.\narmiarma operazioa, film arrakastatsuenak, guardia zibila, modako gomatxoak, ramon jauregi\nZer duzu buruan “Guardia Zibila: “Ez gara Anaia Nagusia””-ri buruz\nPanderetazalea 2014-05-07 22:14\nGuardia Zibilaren operazioa guztiz lekuz kanpokoa iruditzen zait. Baina bada gauza bat guztiz lekuz kanpo utzi nauena.\nCarrero Blancoren heriotzari buruz Twitterreko erabiltzaile batek egindako iruzkina jartzen dute adibide bezala. Baina nik dakidala, Carrero Blanco altxamendu militar batek ezarritako gorbenuburu zen. Milaka herritar hil zituen gorbernu bateko buru. Beraz, zilegi denentz eztabaidatu gabe, nola da posible adibide bezala hori jartzea?


Kutxabank - Oro bizi-asegurua\nEnpresetarako arrisku anitzetarako asegurua\nOro bizi-aseguruak babes osoagoa eskaintzen dizu, estaldura estra batzuekin gure bizi-aseguru tradizionalaren aldean.\nHona hemen Bizi-aseguruari gehitu zaizkion estaldurak:\nAseguruduna eta bere ezkontide edo izatezko bikotekidearen heriotza aldi berean\nBi pertsonak, istripu beraren ondorioz, aldi berean hiltzen badira, Aseguru-etxeak berme honetarako aseguratutako kapitala ordainduko du, edozein arrazoik eragindako heriotzaren bermearena bezalakoa dena, eta ezingo duena 150.000 eurotik gorakoa izan\nAseguratutako pertsonak edozein arrazoik eragindako heriotzaren bermeko kapital aseguratuaren % 50 jasoko du, 150.000 euroko mugarekin, honako gaixotasun hauetakoren bat diagnostikatzen diotenean: infartua, istripu kardiobaskularra, minbizia, giltzurruneko gutxiegitasun kronikoa, organoen transplantea, arteria koronarioen kirurgia, paralisia, itsutasuna, erredura handiak, koma.\nAseguratutako pertsona hil ondoren, Aseguru-etxeak edozein arrazoik eragindako heriotzaren bermerako aseguratutako kapitalaren % 5 ordainduko du, 3.600 euroko gehieneko mugarekin.\nKreditu-txarteletako eta kontuetako zorpekoak ezeztatzea\nAseguratutako pertsonaren Heriotza edo Erabateko Baliaezintasun Iraunkorra gertatzen bada, Kutxabanken haren titulartasunpekoak diren kontu korronte, libreta edo kreditu-txartelen zorpekoak ezeztatuko direla bermatzen da, 3.600 euroko mugarekin.\nKutxabank Bizitza eta Pentsioak S.A.U.-ren asegurua da. KUTXABANK, Kutxabank Bizitza eta Pentsioak sozietatearen bankako aseguruen operatzaile esklusiboa da, eta bitartekarien Erregistro Administratibo berezian inskribatuta dago hurrengo zenbakiaz: C0654A95653077. Oro bizi-asegurua\nOro bizi-asegurua estaldura eta berme berriekin babes osoa eskaintzen dizun bizi-asegurua da.\nhogar estra asegurua\nKutxabanken estra etxe-asegurua arrisku anitzeko asegurua da, zure etxea ezin hobeto babesteaz gain, zutaz ere arduratzen dena.\nAseguru honekin, etxebizitza bateko maizterrek errenta ordaindu gabe uzten badute, errentatzailea babestuta egongo da.\nAseguruen katalogo osoa


barren.eus - Uxue Alberdi: "Denda baten, bizitzeko modu baten, eta elkarri eusteko modu baten taupada bildu nahi izan dut"\nUxue Alberdi: "Denda baten, bizitzeko modu baten, eta elkarri eusteko modu baten taupada bildu nahi izan dut"\nArgitaratua: 2020-09-25 10:06\n'Dendaostekoak' kronika literarioa aurkeztu du Uxue Alberdik (Elgoibar, 1984), bere seigarren liburua. Denda baten (Pitxintxu) eta garai baten historia da, nagusiki bi ahotsek kontatua. Izaskun Estibaritzena da ahots bat, eta Mari Jose ahizparena bestea, eta bien arteko maitasun eta konplizitate istorioa da ‘Dendaostekoak’, haien mundua harrapatzeko ahalegin bat. Idazleak berak dio Xabier Gantzarainek eman diola liburua zer den galderarentzako erantzunik azertatuena azalean. “Ornitorriko bat da liburua. Hibrido sailkaezin bat. Desagertzeko arriskuan dagoen espezie batentzako paperezko etxe bat bere irudira egina”. Alberdik Aita Agirre kulturguneko areto nagusian aurkeztu zuen liburua, joan den eguaztenean (bideoan ikus dezakezue)\n• Badakigu etiketatzea zaila dela, baina ondo dakizu kazetarioi zenbat gustatzen zaizkigun etiketak. Zer da liburu hau?\nKontakizun bat da, narrazio bat, ez fikziozkoa. Ez neukan gogorik niretzat hain hurbilekoa den zerbait fikzionatzeko, baina ezta kazetaritza deitzen dugun horretatik jotzeko ere. Kontatu nahi nuen istorioan inplikatzeko, literaturaren beharra sentitu nuen, eta informazioa jasotzeko orduan kazetari modura jardun dudala esan daitekeen arren, liburua kazetari-lan bat baino induzituagoa dela esango nuke. Ez dago liburuan nik asmatutako ezer, ez dago beraiek esan ez dutenik ere, baina beraien diskurtsoa antolatu eta narrazioari interesatzen zitzaiona apartatu dut, atalak nahieran josi, oihartzunak sortu. Beraz, galdetu diet niri interesatzen zitzaizkidan gauzei buruz, baina ez horrenbeste pertsonalki interesatzen zitzaizkidan gauzei buruz, baizik eta narrazioari interesatzen zitzaizkionei buruz. Liburuaz Harkaitz Canok esan izan dit ez dagoela kazetariaren eskafandratik idatzita, ezpada idazlearen buzotik. Kronika literarioa deitu diogu, fikziorik ez duenez ez delako nobelaren kontzeptu tradizionalean sartzen, baina gaur egun, Espainian eta Hego Ameriketan hau nobela bat litzateke, inolako arazorik gabe.\n• ‘Miñan’ [Ibrahima Baldek ahoz eta Amets Arzallusek eskuz idatzitakoa] nobelatzat saldu dute adibidez, eta berez, ariketa periodistikoa antzekoa da. Zergatik bat nobela eta bestea kronika? Liburuaren gaiak ba al du zerikusirik?\nErabaki editoriala da berez, baina nik uste izan dezakeela zerikusia kontatzen den gaiarekin. 'Miñan'-en kontatzen dena epikoagoa da, inpaktantea eta guretzat exotikoa. Urruntasunak ere bihurtzen du guretzat, nolabait, literario. Abenturazko liburu gisa ere irakur daiteke Miñan, askotan hemengo irakurle zurioi kosta egiten zaigulako irakurtzen ari garen hori fikzioa ez dela sinestea. Hizkuntza aldetik ere poetikoagoa da, aisago ulertzen dugu literariotzat. Bi kontu nahasten dira: batetik, literatur generoen arteko mugak oso lausoak direla, eta bestetik, zeri esaten diogun literatura. Zeri irizten diogun kronikagarri eta zeri ez; zer iruditzen zaigun hizkuntza literarioa eta zer ez. Idazten ari nintzen bitartean, halako mesfidantza maskulino bat sumatu nuen inguru literarioko hainbat gizonen partetik, esanez bezala ‘baina nolatan da denda bat kronikagarri?’. Liburuan adinean gora doazen ikasketarik gabeko (esango lukete) bi ahizpa dira narratzaileak. Hemen ez dira aparteko bizitzak kontatzen. Narratzaileak ez dira puntakoak ezertan, ez jakintsuak, ez ezagunak, ezta hiztun trebeak ere. Bi pertsona arrunten kontakizuna da. Baina herri honetan asko dira hiztun trebetrebeak ez direnak, ikasketarik ez dutenak, eta feministak izanda ere, ez direnak feminista akademikoak. Gustatzen zait Miren Agur Meabek zioena, edozein bizitza arrunt birbaloratu daitekeela literaturaren bidez.\n• Zer premisatik abiatu zara?\nEz dut fikziorik egingo, ez dut “exhibizio literariorako” margenik hartuko, hau da, ez dut esaldi luzerik ez pentsamenduaren bihurritzerik erabiliko, eta saiatuko naiz xumearen ederra harrapatzen. Garbi neukan, liburuan, narratzaileek ezin zutela hitz egin beraiek hitzez bezala, eta horregatik sortu dut hizkuntza bat narratzaileen neurrira sinesgarria dena. Ez dute analisirik egiten, ez dute teorizatzen, eta ez dute poetikotasunez hitz egiten. Saiatu naiz eguneroko bizitza, jende normalaren arteko igurtzia eta intimitate bat konpartitu ez arren komunitate bat konpartitzen duen jende horrek sortzen duen sarea dibujatzen, esplikatu gabe.\n• Liburuan ez zara agertzen eta aurkezpenetan ere ez duzu esan narratzaileak ama eta izeba dituzunik. Esan duzu, baina, ez zenukeela nahi omenaldi partikular modura irakurtzerik.\nBi gauza dira. Batetik, liburu baten atzean, beti dago idazlearen bulkada pertsonal bat: zergatik esertzen den idazle bat luzez historia jakin bat idaztera. Hor beti dago zauri bat, min bat, beldur bat edo beste edozer. Beti dago motibo pertsonal bat, baina horrek ez dauka zerikusirik obrarekin. Denok egon gara noizbait maiteminduta, baina denok ez ditugu sortu maitasun poema brillanteak. Are, maiteminduta egotea bera da askotan baldintzarik okerrena maitasun poema onak sortzeko. Beraz, gauza bat da hori, motibo pertsonala, baina nik ez nuke sekula liburu hau argitaratuko baldin uste ez banu hemen kontatzen denak balio literarioa duela. Denda baten, bizitzeko modu baten, harremantzeko modu baten eta elkarri eusteko modu baten taupada bildu nahi izan dut. Ni neu ez naiz herri jakin batekoa sentitzen, ez bada Euskal Herrikoa, baina nire ama eta izeba, askoz lotuago daude herri bati eta leku bati, eta mundutxo hori josi nahi izan dut. Dena den, Elgoibarko aurkezpenean badut bulkada hori zein izan den azaltzeko asmoa. [Aurkezpeneko bideoan ikus dezakezue].\n• Eta zer izan da ba zure min hori?\nDenda dela nire azkeneko lotura jaioterriarekin eta ikusten dudala lotura hori ere aurki galduko dudala. Umetan, nire mundua denda zen, eta hori badoa. Duela pare bat urte jabetu nintzen hortaz, Pitxintxuk 40 urte bete zituenean. Argazki zaharrak biltzen hasi ziren eta nik ezin nien malkoei eutsi. Denda da nire umetako paisaia, ni eraiki nauena. Niretzat denda izan da ama, guk umetan ama ez genuelako etxean ikusten berandura arte. Eta kuriosoa izan da hau dena pandemia garaian. Lagunei ere esan diet: Zer egin dut nik ziurgabetasunez betetako garai honetan? Uterora bueltatu, dendara itzuli, amaren ondora. Dena den, liburua publikatzearen helburua ez da terapeutikoa izan. Helburua literatura egitea izan da.\n• Ufalak, Jaime Arrese, Sebastian Aizpiri eta Patxi Zabaletaren hilketak, Ikastolaren publifikazioa, bortxaketa bat, kale eta garai baten erradiografia... Elgoibarren zaila zaigu begirada urruntzea. Nola uste duzu hartuko dutela irakurleek? Zer diote protagonistek?\nElgoibarren, denda partikular bat, kale partikular bat, hilketa partikular batzuk eta ikastola partikular bat ikusiko ditu irakurleak ezinbestean, baina kontua da partikulartasun hori estrapolagarria dela beste herri batzuetara. Bistan da Elgoibarren beste modu batera irakurriko dela liburua eta aurkeztu ere hala aurkeztuko dut. Badira ia 20 urte ez naizela Elgoibarren bizi eta uste dut horrek laguntzen didala. Liburuan jasotzen dudan mundua ez da nire mundua, amarena eta izebarena baizik. Beraz, iruditzen zait liburu honek gehien ukitu dezakeen jendea ez dela nirekin harreman zuzena daukana, baina bai Izaskun eta Mari Joserekin, eta, bai, jakina, arduratzen nau haien urduritasunak eta honek haiei sor diezaiekeenak, errealak diren gauza asko mugitzen dituelako.\n• Nolakoa izan da liburua idazteko prozesua?\nIazko urritik aurtengo martxora, asteazkenero bildu naiz ama eta izebarekin eta ehunka galdera egin dizkiet. Prozesu osoa adostua izan da. Ez dago liburuan beraiek kontatu nahi izan ez duten ezer, baina, jakina, horrek ez du esan nahi urduri ez daudenik, ez gaudenik. Garbi daukat eragingo duela halako astindutxo bat, baina uste dut, lan literarioaz parte, hau dena jasota lagatzea badela zerbait ederra. Dena den, gauza bat: esango nuke narratzaileak Izaskun eta Mari Jose diren arren, liburua ez dela horrenbeste beraiei buruzkoa.\n• Denda. Ez du ematen ikuspuntu txarra inguruari begiratzeko.\nDenda batetik jende asko pasatzen da eta dendatik gauza asko ikusten dira. Dendari batek ez dizu antropologiaz hitz egingo, ez dizu teoriarik egingo, baina esango dizu adibidez nola gastatzen duten gizonek eta nola emakumeek. Gauza kuriosoak badaude: Adibidez, emakume asko daude belarritakoekin obsesionatuta, baina erlojuekin obsesionatuta dauden bezero bakar biak gizonezkoak dira Pitxintxun. Egin daiteke irakurketaren bat hor ere. Dendaz galdetu diet, baina denda ezin da bereizi familiatik, maitasunetik, gatazkatik, garaitik... Eta zentzu horretan sentitzen dut oso eskuzabalak izan direla nirekin. Batzuetan sentitzen nuen ez zidatela hitz egiten beraien alaba banintz bezala, distantzia hartzen zutela. Luxu bat izan da ama eta izeba entzun eta ulertu ahal izatea emakume independente moduan, amatasunetik eta izebatasunetik kanpo. Horretaz ez da propio hitz egiten liburuan, baina ikusten da.\n• ‘Orain zikinak min egiten du begira. Ezkutatu egiten da’. Normatik kanpokoa erakusteko ahalegina da zurea hasi eta buka, zikina eta garbia esaten dugun hori zalantzan jartzeko saiakera.\nBai. Narratzaileak bi emakume dira, medioetan interesgarritzat jotzen ez direnak. Historiaren dendaostean, familia baten, jende baten, garai baten dendaostean jardun naiz aztarka, eta aukeratu\nbehar izan dut gauzak nondik kontatu, zein berbarekin kontatu, eta zeri deitu zikina eta zeri garbia; zeri deitu literatura. Narratzaileek hizkuntzarekin duten harremana erakutsi nahi izan dut, esaterako, eta kontatu dut josten bezala egiten dutela: narrats, baina praktiko. Hemen ez dago minimalismorik, ez erudiziorik, ez dotoreziarik. Hitz txikiekin idatzitako liburua da. Galdetu diot neure buruari zergatik sentitzen naizen hain eroso Pitxintxun edo antzeko ezaugarrietako beste denda batean… eta hori da.\nDenda hauek ez dira gaur egungo kafetegi zuri eta super argiztatuen modukoak, ume jaioberri batekin ere lasai sartzekoak. Guztiz kontrakoak dira. Bete-beteak daude eta askotan ez daude txukun-txukun, ez diote Feng Shuiari jarraitzen. Pitxintxun, ikurrinak josteko, oihala lurrean zabaldu eta puzzleekin egiten dute harresia. Baina desorden horren barruan badago ordena bat, badago edertasun bat, badago bizimodu bat. Begira galdategiaz diotenari: “Alkorta enpresa zena, alemaniarrek erosi zutena, orbangabea da orain. (...). Gabia ez da sekula gelditzen, baina enpresa horrek, kanpotik begiratuta, ez du lehengoaren inolako antzik, inork ez luke galdategia denik igarriko”. Orain, ez da arroparik esegitzen kanpora eta kotxe-tailerrek pasarelak dirudite. Lehen, Sigman jotzen zuen sirenak eta langile guztiak buzoak jantzita irteten ziren kalera. Han ez zen zikinik ikusten; buzodun langileak ziren haiek. Erreparatu Bilbori. Lehen, Bilbo zikina zegoen, baina zikinak erakusten zuen zer ari zen gertatzen. Orain, ikusten dugu titaniozko etxe bat, baina inork ez daki hor barruan zer gertatzen ari den, nora mugitzen diren diruak, zer kultur politika dauden atzean. Berdin Tabakaleran. Badago zerbait dotorea zaiguna hor, baina espazio hori norentzat dago egina? Ekonomia maila batetik goragoko jendearentzat, batez ere jende gaztearentzat, jende guapoarentzat. Zer dago distiraren atzean? Liburuan erakusten den mundua beste bat da. ‘Ia, helduko diogu benetan inportantea denari?’ esaten digute. ‘Zer behar duzu, zinta hori bat eskolako jaialdirako? Lasai, moztu hau eta egingo dizut’. Gauzak perfektu egiteari baino, egiteari berari ematen zaio garrantzia. Hori dena da Pitxintxu eta ingurukodenda asko, baina idealizatu gabe. Liburuak inguruaren irakurketa kritikorako balio lezake. Idazten ari nintzela sentitu dut hemen bazeudela gako garrantzitsuak bizitza bizigarrirako: kezka soziala, jendearen arteko igurtzia, garaiari lotuta bizitzea, jakitea iritzia ematen, baina aldi berean izatea beti dendako atea zabalik eta ezberdinekin harremantzen jakitea...\n• Badira azpimarratzeko esaldiak horri lotuta. Bat: ‘Dendaria zarenean ezin zara jendearengandik sobera aldendu’.\nBai, etxean eta on-line lan egiten duenarentzat errazagoa da bando batera lerratzea. Egunero jende askorekin baldin bazaude, konplikatuagoa da egunerokoa, baina era berean, humanoagoa da. Orduan konturatzen zara ertzez, jendearen gabeziez, beharrez... Gaur traba egiten digun horrek egiten gaitu gizaki. Izaskuni eta Mari Joseri entzunez konturatu naiz zenbat jende dagoen bere beharrizan sozial eta emozionalak, egunero, herriko denda, elkarte eta tabernetan betetzen dituena. Hemen, normaren barruan sartzen bazara eta urte produktiboen barruan baldin bazaude, ondo, baina bestela gizarteak bota egiten zaitu. Esaten dutenean dendak logika familiarretik herri logikara pasatu zirela hortaz ere ari dira. Lehen, gizartea familiaka zegoen antolatuta. Familia bakoitza ekonomia-unitate bat zen, baina halako batean hasi ziren merkataritza elkarteak sortzen, hasi ziren herri aldizkariak loratzen, gaztetxeak zabaltzen... Kontua da, orain, logika hori apaltzen-apaltzen ari zaigula eta zaputz halako bat badugula, ez dakigulako zeintzuk diren edo ez zaizkigulako atsegin sortzen ari garen logika berriak. Aldaketa garaian gaude, eta arriskuak ikusten ditugu, baina nik nahi nituzke ikusi aukerak ere.\nELKARRIZKETA osorik 1174. zenbakian -PDF-


urria 2016 - Floreaga Salestar Ikastetxea - Azkoitia\nArchives for urria 2016\n2016-10-27 by Agenda 21 Utzi iruzkina\nIRAES 21 iraunkotasunerako ikastetxearen errekonozimendua jaso duten eta iraunkortasuneko hezkuntza elkarrekin bultzatzen duten ikastetxeen sarea da. Ikastetxea irakasleria, ikasleria, irakasleak ez diren pertsonalgoa eta familiek osatzen dituzten hezkuntza komunitate bezala ulertzen da, inguruarekin herremananduta. Sarea 2008-09 ikasturtean abian jarri zen eta zabalik … [Read more...]\n2016-10-25 by LH Floreaga Utzi iruzkina\nINTERNET ETA SARE SOZIALEN PROIEKTUA MARTXAN HASI DA Mugikorrak, tabletak, Internet, posta elektronikoa, prentsa digitala, sareko erosketak, sare sozialak, … ikaragarri garatu dira azken urteotan. Gazte eta ume askok denbora asko pasatzen dute smartphone-arekin, whatsapp, Instagram, Snapchat, Ask,.. eta horrelako sare sozialetan. Hauek tresna garrantzitsu bilakatu dira: … [Read more...]\n2016-10-20 by Zezilio Utzi iruzkina\nLehen eta behin Floreagako Ikastetxeko Solidaritate Taldeak eskerrak eman nahi dizkizue ikastetxeko familia guztiei eta baita azkoitiar guztiei Gazteak eta Garapena (Jóvenes y Desarrollo) taldearen ekintzetan ematen duzuen laguntza handiarengatik. Azaroaren 5ean, larunbata goizean, egingo dugu “Solidiaritate Pintxo eta Bigarren Eskuko denda” . Kontzejupean pintxo salmenta … [Read more...]\nJAIKI, BERRIRO MARTXAN\n2016-10-20 by LH Floreaga Utzi iruzkina\nPasa den larunbatean hasiera eman genion Jaikik antolatutako larunbatetako tailerrei. Etxeko txikitxoenek, 3 eta 5urte bitartekoek, psikomotrizitatea landu zuten bi ordu inguruz. Esperimentatzeko eta berauen gorputzak martxan jartzeko aukera izan zuten. LH1 eta LH2koen berriz sukaldaritzari heldu zioten, gurinezko opil goxo batzuk eginez. Masa egiteko nahikoa lan izan bazuten … [Read more...]


Submitted by gaindegia on 2018, martxoa 2 - 15:39\nLurraldearen alderdi funtzionala\nBiztanleria datuak herrialdeka edo eskualdeka ikusteak argibide garrantzitsuak eman dizkigu. Besteak beste, non ari den gertatzen hazkunderik handiena (hiriburuen aldirietan). Lurraldea ikuspegi funtzionalez sailkatzeko moduen artean dago urbanizazio mailaren arabera egitea. Europako Batasunak darabilen DEGURBA urbanizazio indizeak lurraldea hirutan banatzen du (hirigunea, bitarteko zonaldea eta landa eremua).\nBiztanleria hazkundea sailkapen modu horren arabera irudikatuko bagenu diferentziak agerikoak dira: hiriguneetan Gasteiz, Donostia, Baiona, Irun hazten ari dira, Iruñerriak bere horretan jarraitzen du eta Bilbo biztanleak galtzen ari da. Aldiz bitarteko zonaldea, oro har, indize garrantzitsuenetan gorantz doa, baita landa eremua ere (Zuberoa izan ezik). 2000. urteaz geroztik 107.000 biztanle hartu ditu, hiriguneak 40.000 eskas irabazi dituen bitartean. Landa eremutzat hartzen duen inguruak ere 91.000 biztanle irabazi ditu, baina askoz eremu zabalagoan.


CAF barne-ekintzaile: Topaketa ekainaren 24an - SPRI\nCAF barne-ekintzaile: Topaketa ekainaren 24an\nDatorren ekainaren 24an Topaketa ekimenaren beste edizio bat egingo dugu, eta oraingoan CAF Taldeak Beasainen duen egoitzara joango gara.\nTopaketa honek bide emango digu gure inguran aurki daitekeen barne-ekintzailetzako esperientziarik interesgarrienetakoa barru-barrutik ezagutzeko. Jakina den bezala, CAF Taldea mundu mailako trengintza sektoreko 5 konpainia nagusietariko bat da. Bere dibertsifikazioa eta nazioarteko hedapenaren gakoetako bat, beste zenbaiten artean, enpresa-barrutik negozio-aukera eta produktu berriak garatzeko orientazio garbia da. Proiektuen eta Venture unitatearen arduradunak denbora honetan guztian pilaturiko ikaspenak partekatuko dituzte parte hartzaileekin.\nTopaketan parte hartzeko lekuak mugatuak dira eta beraz, interesa izanez gero, albait azkarren izena ematea gomendatzen dugu. Egitaraua eta izena ematea


Polinesia Frantsesa - Wikipedia, entziklopedia askea.\nEreserkia: ’Ia ora ’o Tahiti Nui (en)\nflag of French Polynesia (en)\nCoat of arms of French Polynesia (en)\nFrench Polynesia on the globe (French Polynesia centered).svg\nÉdouard Fritch (en)\nfrantses, North Marquesan (en) , South Marquesan (en) , Tubuaiera, Mangareva (hizkuntza), Rapera, Tuamotuera eta tahitiera\nSorrera data: 1842\nPolinesia Frantsesa (frantsesez: Polynésie française; tahitieraz: Porinetia Farani) Frantziaren itsasoz haraindiko kolektibitatea da (987), Ozeano Barean kokatua, Australiatik 6.000 kilometro ekialdera.\n1946 eta 2003 artean itsasoaz haraindiko lurralde estatusa zuen, baina 2004az geroztik itsasoaz haraindiko kolektibitate estatusa du.\nMoorea uharteko Cook badia\nPolinesia Frantsesa 5 banaketa administratibotan banatzen da:\nMarkesa uharteak (Îles Marquises)\nTuamotu (Îles Tuamotu)\nGambier uharteak (Îles Gambier)\nSozietate uharteak (Archipel de la Société). Haizebeko uharteak eta Haizealdeko uharteak barne hartzen ditu.\nUharte Australak (Îles Australes)\nHalaber, banaketa administratibo bakoitza hainbat komuna edo udalerritan banatzen da.\nPolinesia Frantseseko Gobernua\nFrantziar Frantseseko Presidentetza\nTurismoko webgune ofiziala\nOrriaren azken aldaketa: 3 martxoa 2021, 08:44.


Gabonetan, zirkoa eta antzerkia txikientzat - Araba - Alea.eus\nGabonetan, zirkoa eta antzerkia txikientzat\nErredakzioa 2020-12-10 12:30\nSei eta hamar urte bitarteko haurrentzat izango da ikastaroa. / TAE\nAbenduaren 28tik 31ra arte eskainiko du ikastaroa Eszena-Arte Tailerrak.\nJai egunak aproposak izan daitezke jolasa eta hezkuntza uztartzen dituzten ikastaroak antolatzeko. Eta hori da, hain zuzen, Gasteizko Eszena-Arte Tailerrak prestatu duena; beste urte batez, Gabonak aprobetxatuko ditu berriro jarduera berezi hau antolatzeko.\nAbenduaren 28tik 31ra bitartean antzerkia eta zirkoa batzen dituen kurtsoa egingo dute, 6 eta 10 urte bitarteko haurrentzat, Errege-Erregina Katolikoak kaleko lokalean. Antzerkia eta zirkoa Gabonetan ikastaroa lau egunetan zehar izango da Gasteizko antzerki eskolan; txikiek oholtza eta talde-lana lantzeko, alde batetik, eta akrobazia, malabareak eta oreka-jokoekin gozatzeko aukera izango dute, beste alde batetik.\nEszena-Arte Tailerrak proposatuko du gorputz-jolasez betetako kurtsoa, euskara eta gaztelania nahastuz garatuko dena. Hitzordua goizez izango da egunero, 10:00etatik 13:00etara, eta, nola ez, neurri sanitarioak beteko dira. Argibide guztiak 945-28 45 42 telefonoan edota administracion@porpolteatro.com helbide elektronikora idatziz egin daiteke.


Osakidetzaren arabera, euskal ospitaleek beste autonomia-erkidego batzuetako mila paziente baino gehiago jasotzen dituzte urtean. | Consumer\nOsakidetzaren arabera, euskal ospitaleek beste autonomia-erkidego batzuetako mila paziente baino gehiago jasotzen dituzte urtean.\nKopuru hori beste erkidego batzuetako zentroetan sartzen diren Euskadiko bizilagunena baino pixka bat handiagoa da.\nGaur egungo medikuntzaren konplexutasunak ezinezko egiten du autonomiek erabateko estaldura ematea, teknika batzuetarako gaixoen urritasunak ez bailuke konpentsatuko teknika horiek ezartzearen kostu handia. Hori dela eta, Osasun Sistema Nazionalak erreferentziazko unitateen sare bat ezarri du, bertako gaixoak eta laguntza behar duten kanpotarrak xurgatzeko. Gaixoen mugimendu horiek ordainketa-balantza mediko moduko bat eragiten dute, eta, Euskadiren kasuan, nahiko doituta dago: iaz, Osakidetzak 1.079 pertsona bidali zituen beste autonomia-erkidego batzuetara, eta 1.141 jaso zituen.\nJosu Garay Osasun Finantziazio eta Kontratazioko zuzendariak dioenez, “gaixoen fluxuak oso egonkorrak izan dira azken urteotan”. 2004an, 1.062 gaixo atera ziren eta 1.099 sartu ziren; aurreko ekitaldian, berriz, 983 eta 1.129 izan ziren. Kopuru horietan ez dira sartzen ez udatiarrak, ez inguruko eremuetako bizilagunak, inguruko komunitateko larrialdiek nahiago duten mugatik hurbil daudenak, baizik eta laguntza-aginduaren bidez programaturiko diru-sarrerak, hau da, osasun-agintariek beste eskualde batera bidaltzea erabakitzen duten gaixoak. Horretarako, jatorrizko komunitateak eskaera bat bidali behar du helmugako ospitalera, eta dagokion ospitaleko arduradunek eskaera ebaluatuko dute.\nEuskadira iristen diren gaixoak, batez ere, eremu mugakideetakoak dira: Gaztela eta Leon, Kantabria, Nafarroa eta, neurri txikiagoan, Errioxa. Gaixo inportatu horiek izaten dituzten patologiarik ohikoenak hauek dira: giltzurrun-gutxiegitasunak, epilepsia, Neonatologiako konplikazioak, erredurek eragindako arnas arazoak, kirurgia eskatzen duten bihotz-arazoak eta linfomak.\nBestalde, Osakidetzak egindako bidalketen helmuga Madril, Bartzelona, Valentziako Erkidegoa eta Nafarroa dira, batez ere. Hala ere, aipatzekoak dira Valdecillako Santanderreko ospitalean egindako bihotz- eta birika-transplanteak (2005ean, sei euskaldunek egin zuten lehen esku-hartzea, eta lau bigarrenak) eta Toledoko erdigunean jasotako paraplejiak. Osasun-agintariek, gainera, jarduera garrantzitsuenen artean aipatzen dituzte hezur-muinaren transplanteak, denak kanpora bidaltzen ez badira ere, eta jaioberrien anomalia batzuk, hala nola Madrilen egiten diren bihotz-patologiak.\nEuskadi hospitales-eu pacientes-eu


Auzotegi Kultur Etxea | elinberri | Page 3\nTXANTREAKO AUZOTEGIKO JARDUERAK\nAsteburu potentea dator hurrengoa. Alde batetik Ostiralean, arratsaldeko 20:00etan Kontzertu akustikoa izanen dugu GORKA SOLAren eskutik, urriko “ZERUA MIHISE” erakusketaren egilearen eskutik hain zuzen ere. Kontzertua bitartean erakusketako irudien proiekzioa egonen da. Beste aldetik, larunbatean…\n2016. urriak 6\nAurten, hilabetero, lehen asteazken literarioak eta azken ostiral eroak egongo dira.\n2016. irailak 30\nTxikientzako ikastaroa eta auzolana Txantreako Auzotegin\nOstiral honetan bukatzen da epea txikien ikastaroan izena emateko. Aldi berean, gaur ere auzolanak egingo dira.\nClown tailerra Txantreako auzotegin\nADIERAZPENERAKO AUKERA 2016/2017 Esther Carrizo eta Ramon Albistur URTEKO ANTZERKI-CLOWN TAILERRA Txantreako Auzotegi Elkartean – IRUÑA 64 orduko adierazpen klun lanaren formazio zikloa Jende guziari irekita ez dago parte hartzeko mailarik 2016ko urriaren 14 eta…\n2016. irailak 14\nHementxe duzue aurtengo ikastaroen eskaintza. Apuntatzeko epea irekia dago jada. Aldi berean larunbat honetako kurtso hasierako antzerkira gonbidatzen zaituztegu. Arratsaldeko 20:00etan izanen da. Animatu zaitez. Kartela atxikituta dago.\nMasaje Intuitiboa – Txantreako auzotegin\n2016. apirilak 10\nTxantreako jaiak muxutruk\nMartxan da, dagoeneko, aurtengo Txantreako Jaiak MUXUTRUK ZOZKETA, eta boletoak salgai dituzue Auzotegin, Zazpi okindegian, Auzoa kafetegian, KM0 Harategian, Harpea Tabernan, Ehuntzen, Trapala tabernan, Igerilekuan, Avenida tabernan, Txorimalon eta Ona tabernan ere. Zozketa, apirilaren 25ean…\n2016. apirilak 8


Irekia Eusko Jaurlaritza - Gobierno Vasco :: 2.400.000 euro Euskadiko enpresetan euskararen erabilera eta presentzia areagotzeko (2011-04-19(e)ko Kointseiluan hartutako erabakia)\n2.400.000 euro Euskadiko enpresetan…\nGaur egindako bilkuran, Jaurlaritzaren Kontseiluak entitate pribatuek EAEn dituzten lantokietan 2011n euskararen erabilera eta presentzia areagotzeko diru-laguntzak ematea arautzen duen Kulturako sailburuaren Agindua onartu du. Deialdia Lanhitz deitzen da, eta 2.400.000 euroko aurrekontua du.\nLaguntza-deialdi honek 2011n burutuko diren egitasmoak baino ez ditu kontuan hartuko. Hori dela eta, deialdi honetara jotzen duten egitasmoak gauzatzearen ondorioz eskaini, eman edo gizarteratu beharreko jarduerak, zerbitzuak eta produktuak 2011ko abenduaren 31 baino lehen eskaini, eman edota gizarteratuko dira. Laguntza-deialdi honetan parte hartu nahi duen orok eskabide-orri bat aurkezteko aukera izango du, agindu hau Euskal Herriko Agintaritzaren Aldizkarian argitaratzen den egunaren biharamunetik hilabeteko epean.\nLanhitz deialdirako erabiliko den diru-zuzkidura 2.400.000 eurokoa da, eta irizpide hauen arabera banatuko da:\n1.- 2010ean BIKAIN-Euskararen Kalitate Ziurtagiria eskuratu duten entitateak. Gainera, deialdi honetako baldintzak betetzen badituzte, diru-laguntza gehigarri bat jaso ahal izango dute, baldin eta diru-laguntza jasotzeko lortu beharreko gutxieneko puntuak lortzen badituzte.\n2.- Gainerakoa, plana diseinatzeko eta 2011ko kudeaketa-plana garatzeko eskabidea egiten duten entitateen artean banatuko da, Agindu honetan ezarritako puntuen eta mugen arabera.\nBeraz, agindu honetako diru-laguntzak ondoren aipatzen diren jardueretarako erabiliko dira: EAEn lantokiak dituzten entitate pribatuen lehen erabilera-planaren diseinurako eta kudeaketa-planerako.\nEntitateak lehen euskara-planaren diseinurako laguntza eska dezake, lehendik laguntzarik jaso ez badu, ez diseinurako, ez kudeaketa-planerako. Lehen euskara-planaren diseinua aurkeztuz gero, urteko kudeaketa-plana ere aurkeztu beharko du entitate eskatzaileak. Kudeaketa-plana garatzeko ekintzek 2011ko urtarrilaren 1etik urte bereko abenduaren 31ra bitartean egindakoak izan behar dute.